
* ( AKTUELT ) * 

★ 

Ought to be tran slat ed 

Er der nogen, som for alvor har prøvet at fore¬ 
stille sig, hvad en fortsættelse af A- og B-spræng- 
ningerne i den yderste konsekvens kan komme til 
at betyde for menneskeheden — for vor civilisation? 

Der findes i januarnummeret af Esquire en ud¬ 
mærket artikel under titlen „Nine Places to Hide“. 
Populært oversat „Ni steder hvor man kan gemme 
sig“; i verkeligheden menes, „Ni steder hvor man 
kan overleve" — tag og læs den! 

I 1956 var Adamski inde på samme tanke og 
position nr. 3 Guadalajara i Mexico blev direkte 
nævnt. 

Han har for nogen tid siden deltaget i en konfe¬ 
rence, hvor menneskehedens fremtid var et af em¬ 
nerne. Det står efter dette møde klart, at vi ikke 
kan forvente nogen hjælp i tilfælde af, at der skulle 
opstå en katastrofal situation i vort solsystem. Der 
vil om ikke længe blive givet mere om dette gen¬ 
nem „Cosmic Newsletter". 

Det er på sin vis en positiv oplysning, for det 
kan være, at vi så snart kan blive fri for spåko¬ 
neriet og den deraf følgende ligegyldighed over for 
den virkelige verden. Ingen ved, hvad vi er på vej 
imod — absolut ingen! Men der er nogen som vil 
vide det før andre, og disse nogle vil ikke beholde 
det for sig selv. 

Men som jeg sagde i mit foredrag i Fredericia: 
Der vil komme mange vanskeligheder. Jeg ønsker 
at sige det igen. Lad være med at løbe med rygter 
og sladder, fortæl ikke andet end det, der står i 
UFO-NYT. Man taler allerede igen om katastrofer 
på nærmere fastsatte datoer. Blæs på det! Det for¬ 
tælles blot for at forvirre og latterliggøre de en¬ 
foldige sjæle, som bringer noget sådant videre. 

En skønne dag passer en af datoerne måske, i 
hvert fald er det muligt i statistikken, men det er 
trods alt tilfældigt. 

Der vil komme meget, det kan videnskabeligt be¬ 
vises, men hvor og hvornår, ved som sagt ingen 
forud. Det er jordskælv, oversvømmelser, storme og 
i øvrigt abnorme vejrforhold, som vil præge det 


kommende billede i en endnu højere grad end det 
har været tilfældet i de sidste par år. 

Når Adamski, om forhåbentlig ikke så længe, er 
færdig med det program, han forbereder i øjeblik¬ 
ket, regner han med at flytte til Guadalajara for at 
påbegynde bygningen af et universitet. Her vil der 
blive undervist i kosmisk videnskab og kosmisk 
filosofi for alle, som ønsker det. 

Måske er der mere i denne plan, end vi umiddel¬ 
bart kan se, så tag den hellere med i helhedsbille¬ 
det — eventuelt i fremtidsplanlægningen. — Dette 
sted kunne blive et samlingssted for mennesker, for 
hvem to og fem ikke er lige. 

H. C. 

Eftertryk i uddrag forbudt. 

NICAP har, for hurtigere at nå sit mål om at 
opklare begrebet UFO's overfor omverdenen, for 
kort tid siden grundlagt et internationalt råd af råd¬ 
givere, der skal afløse det hidtidige amerikanske 
råd. Til dette nye råd hører bl. a. 

Aimé Michel, fransk UFO-forsker og ingeniør. 

Escobar Faria, statsadvokat i Sao Paulo, Brasilien. 
Dr. Ascold Ladonko, psykolog, Caracas, Venezuela. 
Svend Schalin, aeronautisk ingeniør, Linkoping, 
Sverige. 

Haraold Fulton, leder af UFO-forskningen i New 
Zealand. 

David Wightman, redaktør af UFO-bladet „Uranus", 
England. 

Wilbert Smith, elektroingeniør, Ottawa, Kanada. 
René Hardy, ingeniør, Paris. 

Disse udenlandske rådgivere har erklæret sig pa¬ 
rat til til NICAP at afgive periodiske indberetnin¬ 
ger om UFO-iagttagelser såvel officielle som viden¬ 
skabelige stillingtagen til disse. NICAP vil sørge for 
offentliggørelse heraf. 

Ingeniør Sven Schalin har allerede indberettet til 
NICAP, at en særlig kraftig UFO-bølge var iagtta¬ 
get over Sverige fra juli 1958 til juni 1959 med 
højdepunkt i januar 1959. Sandsynligvis er den 
svenske hemmelige tjeneste klar over dette, men 
også her følger man den sædvanlige taktik og op¬ 
finder en hel række af balloner, reflektioner, mete¬ 
orer og hallucinationer, når en erklæring er nød¬ 
vendig. 


UFO-lnvestigator. - Overs.: Siej. 

UFO - observationer 

ovor Skandinavien 

Ought to be translated 

Fra den 14. juni til den 10. juli 1962 er der til 
SUFOIs Rapportcentral indkommet 19 rapporter, 
hvoraf 2 var fra før 1959, 1 fra 1960, 2 fra 1961 
samt 14 fra 1962. 

Til SUFOI er der så i alt indkommet 1887 rap¬ 
porter, der fordeler sig på følgende måde: 

Fra før 1959 . 341 rapporter 

Fra 1959 . 790 rapporter 

Fra 1960 . 276 rapporter 

Fra 1961 . 384 rapporter 

Fra 1962 . 96 rapporter 

I alt . 1887 rapporter 

Der er på nuværende tidspunkt ikke indkommet 
rapporter fra den 24. juni, den internationale ob¬ 
servationsdag. Der var imidlertid også det dårligst 
tænkelige observationsvejr. 

Månedens interessanteste rapport var så ganske 
givet observationen fra Frederikshavn den 7. juni, 
hvor et klart objekt blev iagttaget fra kl. 1130 til 
kl. 2129, altså i ti timer. Bladet „Ny Tid“, Ålborg, 
ofrede en stor bid af forsiden samt en lige så stor 
del af side 2. Flere provinsaviser nævnte også ob¬ 
servationen. Kun ét hovedstadsblad, nemlig „Ber- 
lingske Aftenavis 44 , nævnte observationen overhove¬ 
det. Hvorfor ikke? Her var dog noget, der hverken 
kunne være en ballon eller en spejling eller noget 
andet almindeligt. Men det var måske netop derfor. 

På grundlag af avisudklip, jeg fik tilsendt, er det 
lykkedes at få seks rapporter ind. Nibe-gruppen 
skaffede en rapport, så i alt er der kommet syv 
rapporter ind. Det er ærgerligt, at der ikke er ak¬ 
tive grupper nord for Limfjorden. Dette ville lige 
have været en opgave for dem. Grunden til at der 
alligevel kom så mange rapporter ind, skyldes ho¬ 
vedsageligt officerer fra Marinestation Frederiks¬ 
havn, der var så venlige at skaffe et par meget fyl¬ 
destgørende rapporter. 

Den første, der iagttog objektet var arbejdsmand 
A. B. Johansen. Han var i færd med at male radio¬ 
master, da han kl. 1140 pludselig fik øje på objek¬ 
tet. Han fik fat i en kikkert (30 x 50). Gennem den 
sås objektet stadig som en rund kugle, gennemsig¬ 


tig som plastic. Observatøren anslår objektets stør¬ 
relse til 2—3 meter og afstanden til objektet til 7— 
8000 meter. Objektet var fuldstændig stationært. 
Objektet iagttoges fra den sydlige del af Bangsbo- 
fortet i en retning af ca. 120 grader, ca. 45 grader 
over horisonten. Observatøren mener, at objektet 
var en ballon. Observationen sluttede kl. 1310. Da 
befandt objektet sig stadig på samme sted. 

Fra kl. ca. 1700 til ca. 2000 blev objektet iagt¬ 
taget af ingeniør Jens Petersen fra Frederikshavn. 
Observatøren beretter, at objektet var rundt, klart 
og befandt sig på samme sted af himlen under hele 
observationen. Observationsretning 125 grader. Høj¬ 
de over horisonten ca. 35 grader. Observatøren an¬ 
slår selv objektets størrelse til 3 meter og afstan¬ 
den til objektet til 30.000 meter. Objektets størrel¬ 
se i udstrakt arm var ca. 4 mm. Observatøren me¬ 
ner, at det har drejet sig om en vejrballon, der 
skulle have befundet sig lodret over den sydvest¬ 
lige del af Læsø. 

Herr skotøjshandler E. Nielsen fra Frederikshavn 
iagttog objektet fra kl. ca. 1900. Det var et nåle¬ 
hovedstort, kuglerundt, klart, plasticlignende objekt, 
lysende som en klar stjerne. I kikkert (7x25) sås 
det tydeligt. Der var skiftende skygger på objektet. 
Retning til objektet 135 grader. Højde over hori¬ 
sonten ca. 45 grader. Observatøren mistede objek¬ 
tet af syne ved mørkets frembrud. I modsætning til 
ingeniør Petersen mener herr Nielsen, at lyset fra 
objektet pulserede. Objektet menes at have befundet 
sig lodret over Læsø. 

Frk. J. Sønderskov og frk. E. Simonsen iagttog 
også objektet fra Bangsbofortet, mellem kl. 1900 og 
2040. Objektet bliver beskrevet som værende klart 
og forsynet med en klar korona, der skulle være 
større end selve objektet. Objektet blev iagttaget i 
kikkert. Retning til objektet 135 grader. Højden er 
ikke angivet. 

Herr M. Nielsen og herr V. Nielsen så objektet 
fra Halkjær syd for Nibe. Det var på størrelse med 
Venus og klartlysende. Lyset fra det runde objekt 
var stærkt og konstant. Observationen varede fra 
kl. 2015—2045. Objektet var stadig i syne kl. 2045. 
Observatørerne opgiver retning til objektet til 90 
grader, og højden til ca. 20 grader. Observatørerne 
mener, at det må have drejet sig om en flyvende 
tallerken. 

Herr journalist F. Christiansen fra „Ny Tid 44 be- 

retter følgende: „Jeg blev kl. 1815 ringet op af in¬ 
geniør P. C. Wistisen, der spurgte, om jeg ville 
med på en flyvetur, da han skulle ud at se efter en 
ballon, Læsø-boerne havde observeret over øen. Vi 
startede i en Piper Tri-Pacer og så, hvad vi antog 
for at være en ballon, da vi nåede farvandet mel¬ 
lem Frederikshavn og Læsø. Da objektet kun var 
ganske lille, pressede Wistisen, der førte flyet, dette 
op i 2.500 meters højde, men tilsyneladende æn¬ 
drede objektet overhovedet ikke størrelse. Det har 
været på størrelse med en genstand som f.eks. hul¬ 
let i en gammel tiøre. Objektet bevægede sig over¬ 
hovedet ikke. Vi anslog højden til ca. 5.000 meter. 
— Efter at have fløjet rundt en rum tid, gik vi 
ned på flyvepladsen på Læsø, hvorfra vi kunne se 
objektet med det blotte øje. Det så større ud her 
nede fra, og kunne bedre ses med det blotte øje 
(brille) end gennem kikkert. (6x30). Vi var alle 
enige om, at det flere gange skiftede form, hvilket 
stemmer overens med de observationer, man har 
foretaget på Bangsbofortet i ti timer gennem måle¬ 
kikkert. — Heller ikke på hjemturen kunne vi nå 
op til objektet, der syntes at være kommet nær¬ 
mere, men stadig befandt sig på samme sted. Det 
forsvandt pludselig ved 2130-tiden, mens jeg stod 
og betragtede det fra flyvepladsen i Frederikshavn. 
Jeg mener IKKE, der kan være tale om en vejrbal¬ 
lon, men en luftspejling eller en eller anden form 
for refleks synes ikke udelukket* 1 . 

Observatøren opgiver på rapporten objektets form 
til rund, cigarformet og forsynet med fire „gevæk- 
ster“ parvis overfor hinanden. Objektet var sølvglin- 
sende og lyste stærkt. Anslået højde 5.000 meter. 
Objektet blev fotograferet, men der var intet at se 
på pladen. 

KL S. Å. Hansen fra Marinestation Frederikshavn 
beretter følgende: „Kl. 1930 blev jeg ringet op af 
,( overbetjent Benzon fra Frederikshavns Politistation, 
der forespurgte om vi på Marinestationen havde 
lagt mærke til et lysende objekt, der svævede i 
sydøstlig retning over Pikkerbakkerne. Det havde 
vi ikke, men vi gik straks ud af bunkeren for ob¬ 
servation. Vi, d.v.s. det vagthavende personel, fandt 
objektet kl. 2015 stående i sydøstlig retning i en 
vinkel på ca. 45 grader med havoverfladen. Objek¬ 
tet lignede et stort frøæg. Det var klart gennemsig¬ 
tigt og i midten lyste en trekantet plet. Vi holdt 
stadig objektet under observation. Det flyttede sig 


ikke, men den lysende trekant forandrede sig til tre 
runde, lysende cirkler. Objektet forsvandt pludse-: 
ligt kl. 2129, uden at der var nogen, der havde set 
det“. Observatøren mener selv, at det har drejet sig 
om et objekt fra vendensrummet! 

Konklusion: Alle pejlinger, undtagen Halkjær- 
rapporten, skærer Læsø’s sydvestlige hjørne. Såfremt 
vi forudsætter at sidstnævnte har gal retning, og 
denne også skærer Læsø, når man frem til følgende: 

Objektet har befundet sig i 33.000 meters høj¬ 
de, 42.000 meter i luftlinie fra Frederiks¬ 
havn. (Denne pejling er foretaget af Mari¬ 
nestationen og er derfor mest pålidelig af 
samtlige). 

Objektet har befundet sig i 33.000 meters høj¬ 
de, 93.000 meter i luftlinie fra Halkjær. 

Den ene af rapporterne fra Frederikshavn angi¬ 
ver en noget lavere højde, nemlig 27.000 meter, 
men det er kun den ene. 

Forudsætter vi, at den retning, der er opgivet i 
Halkjær-rapporten, er korrekt, når vi frem til føl¬ 
gende: 

Objektet har befundet sig ca. 50.000 meter SØ 
for midten af Læsø. 

Objektet har befundet sig i 77.000 meters høj¬ 
de, 82.000 meter i luftlinie fra Frederiks¬ 
havn. i 

Objektet har befundet sig i ca. 44.000 meters 
højde, 118 km fra Halkjær. 

Sidstnævnte konklusion lyder ikke logisk, eller i 
samklang med oplysningerne i rapporterne, hvorfor 
den må droppes. 

Størrelsen på objektet kan man kun fastsætte med 
stor unøjagtighed, men den må have været et sted 
mellem 1500—2500 meter. Det må altså have dre¬ 
jet sig om et af de store, interplanetariske moder¬ 
skibe. 

På grund af pladshensyn kan vi desværre ikke 
bringe andre rapporter i dette nummer. Resten af 
rapporterne var fra Ikast, Læsø (6. marts), Fåre¬ 
vejle, Horsens, Hellerup, Nibe og Ålborg. 

Der er i tiden 14. juni til 10. juli indkommet 4 
detektorvarslinger, alle fra Ålborg. Der var over¬ 
skyet i alle 4 tilfælde og derfor heller ikke nogen 
mulighed for observation. 

Erling Jensen. 

Fire bestyrelsesmedlemmer er gået ind på at fun¬ 
gere som konferencedeltagere for NICAP ved det 
foreslåede AF-NICAP møde. Andre bestyrelsesmed¬ 
lemmer, stiller sig til disposition sammen med NI- 
CAPs videnskabelige og tekniske rådgivere. 

Udtalelser fra de fire bestyrelsesmedlemmer føl¬ 
ger: 

J. B. Hartranft, Jr. Præsident for Aircraft Ow- 
ners and Pilots Assosiation: „Det vil være mig en 
glæde at fungere som konferencedeltager under de 
betingelser, der er fremsendt til Air-Force's sekre¬ 
tariat. Jeg indrømmer, at en sådan drøftelse er en 
nødvendig del af NICAPs hele formål, som består 
i at søge sandheden og forsøge at hindre unødven¬ 
dig tilbageholdelse af oplysninger samt hjælpe med 
at kaste lys over kendsgerningerne ved at afsløre 
charlataner**. 

Col. Robert B. Emerson, U.S. Army Reserve: 

„Jeg giver min varmeste tilslutning til tilbudet til 
AF om en fællesdrøftelse af NICAPs vidnesbyrd. 
Jeg vil være glad for at fungere som konferencedel¬ 
tager eller suppleant, under neutrale omstændighe¬ 
der, i en alvorlig drøftelse med det formål at un¬ 
dersøge gyldigheden af den mængde vidnesbyrd, vi 
har og deres forbindelse med den type fænomener**. 

Dewey Fournet, tidligere AF’s H. Q. Intelligence 
Monitor angående UFO projektet: 

„Jeg bifalder forslaget om en konference med Air 
Force, med det formål at udveksle og drøfte UFO- 
data. Hvis omstændighederne tillader det, er jeg vil¬ 
lig til at fungere som konferencedeltager eller sup¬ 
pleant ved en sådan drøftelse**. 

Professor Charles A. Maney, fysiker ved Defiance 
College: 

„Jeg tilslutter mig planen om at mødes i fælles¬ 
skab med Air Force for at behandle NICAPs vid¬ 
nesbyrd. Jeg er villeg til at fungere som konferen- 
cedeltager**. 

Tidligere bestyrelsesmedlem Frank Edwards ind¬ 
villiger i en sådan plan, forudsat NICAPs vidnes¬ 
byrd ville modtage fuld vurdering i- nærværelse af 
NICAP funktionærer. 

Nøglepunktet i NICAPs tilbud fremgår af artik¬ 
len på side 1. Man udbad sig privat drøftelse, for 
at undgå beskyldninger om at vi søger publicity. 
Under henvisning til tidligere tilbud om samarbej¬ 
de, beklagede NICAP overfor Secretary Zuckert at 


ærlige meningsforskelle var blevet mistydet som 
forsætlige angreb på AF. 

Skønt detaillerne må vente indtil vi har svar fra 
AF, går vi ud fra, at konferencen antagelig vil om¬ 
fatte tjenestemænd fra Project Blue Book. 

AFHQ Projects ordfører (for tiden Major Carl 
Hart), og repræsentanter for A F Congressio- 
nal Inquiry Division og Directorate for Intelligence. 

Ved fællesdrøftelsen vil NICAP fremlægge alle 
sine vidnesbyrd med undtagelse af nogle få tilfælde 
(ca. 1/4 pct), som vidnerne insisterer på skal være 
fortrolige, hvilket ikke vil have indflydelse på re¬ 
sultatet. 

Hvis AF afslår en sådan fælles-drøftelse, vil vi 
så hurtig som muligt lade UFO-Vidnesbyrdene 
trykke og fremsende den fuldstændige rapport til 
Kongressen og AF med en gentagelse af vort tilbud 
om at få disse tungtvejende vidnesbyrd behandlet 
ved en fælles-drøftelse og få korrigeret de fejlta¬ 
gelser, der måtte vise sig at være. 

(NICAP, februar 1962) L.C. 

Red.: Som det fremgår af de seneste oplysninger 
fra NICAP, presser Keyhoe og hans organisation 
stadig AF (luftvåbnet) for at fremtvinge en offent¬ 
liggørelse af alle data i UFO-sagen. Vi ved endnu 
ikke, hvad AF agter at gøre i denne sag, men det 
er helt sikkert, at NICAP har særdeles gode for¬ 
bindelser i den amerikanske kongres. Der findes 
derfor særdeles vægtige grunde til en ændring i det 
amerikanske luftvåbens holdning overfor UFO-sa- 
gen. Der er også grund til at nævne, at NICAP 
blandt sine medlemmer tæller en række af USAs 
kendeste forskere og tidligere medlemmer af luft¬ 
våbenets UFO-undersøgelsesgrupper. Alt i denne 
sag vil blive offentliggjort i UFO-NYT efterhån¬ 
den, som vi får underretning fra NICAP. 

F.P. 

Aviserne i USA indtager en aggressiv holdning 
mod regeringskontorernes hemmeligholdelse af UFO- 
materialer. De fra disse kontorer udsendte erklærin¬ 
ger er ofte en fornærmelse mod offentlighedens in¬ 
telligens. 

Radar i Moskva har på skærmen fastholdt 3 skive¬ 
formede objekter med en diameter på ca. 75 m. Jet¬ 
jagere blev sendt op, 

Orientering 

Eftersom jeg ikke mere har den hjælp, jeg plejer 
at have, og brevbunken til besvarelse hober sig me¬ 
re og mere op, er jeg nødt til at svare på mange 
af spørgsmålene gennem dette blad. 

Den skole, jeg er ved at danne, „Videnskaben om 
livet“, vil beskæftige sig med studiet af den men¬ 
neskelige adfærd i relation til det kosmiske formål. 
Dette vil indbefatte omfattende laboratorieundersø¬ 
gelser til menneskehedens bedste. Den vil være ikke- 
religiøst, upolitisk og ikke-sekterisk. Det vil koste i 
det mindste 20.000 dollar at oprette denne skole, 
som det er meningen at videreføre til menneske¬ 
hedens bedste efter min bortgang. Jeg bringer her¬ 
med min tak til hr. D.C.B., der sendte det første 
frivillige bidrag. 

Jeg ønsker at gøre det klart for enhver, at jeg 
ikke er bange for „tavshedsgruppen“; hvis jeg var, 
ville jeg ikke skrive denne artikel. Jeg er klar over, 
at jeg står øverst på listen over de personer, der er 
genstand for deres udelte opmærksomhed, eftersom 
jeg stadig arbejder for den oprindelige årsag, som 
bragte „brødrene** her til Jorden. Jeg iblander det 
ikke religion, arkæologi eller andet, der kan have 
til hensigt at forvirre folks antagelser angående 
rumfolkenes sande mission. 

De, der blander den sande hensigt med andre 
hensigter, arbejder bevidst eller ubevidst for tavs- 
hedsgruppen**, der jo netop ønsker at forvirre be¬ 
greberne. Det gør mig ondt at skulle sige, at nogle 
af mine nærmeste venner har tilladt sig selv, vi¬ 
dende eller uvidende, at lade sig anvende til dette 
formål. Som følge heraf er dette arbejde sat mindst 
eet år tilbage. 

Jeg har intet sagt med hensyn til „tavshedsgrup- 
pens“ fremgangsmåde, da dette kunne skade de af 
mine venner, der var fanget i en fælde. Dog vil 
det muligvis blive nødvendigt for fremtiden for at 
frelse de, der allerede er overbevist. Nogle bliver 
lokket til at tro, de arbejder for sagen, mens de i 
realiteten arbejder for oppositionen. „Tavshedsgrup- 
pen“ er eksperter i denne form for bedrag og pro¬ 
paganda. Jeg ved det, da jeg personlig havde sam¬ 
mentræf med dem under min verdensrejse. De for¬ 
søger på at skabe mistro og splid mellem samar¬ 
bejdende grupper. De ved, at styrke ligger i enig¬ 


hed, derfor skaber de stridigheder inden for vore 
folk, såvel som nationerne imellem. Enhver rege¬ 
ring er udsat for denne form for ondskabsfuldhe¬ 
der. „Tavshedsgruppen** vil altid vide at ramme et 
ømt punkt, men jeg er ikke bange, jeg har kun ét 
liv at leve her. 

Mange har, under henvisning til Glenn’s rum¬ 
flyvning, rettet forespørgsler angående de objekter 
han så fra rumkabinen. Hvad afholdt disse objek¬ 
ter fra at kollidere med kabinen? Kapslen flyver i 
et semi-vacuum, fordi det er jo sådan, at alt, hvad 
der bevæger sig i universet med den hastighed, ska¬ 
ber sin egen atmosfære (omkring sig selv). Dette 
forekommer selv i det såkaldte lufttomme rum. Et 
vacuum opstår automatisk mellem kapslen og de 
atmosfærelag, der omgiver denne. Dette vacuum 
fungerer som et beskyttelseslag eller „kraftfelt**, 
som afholder partiklerne fra at støde sammen med 
kabinen. 

De større genstande, Glenn så, var telemeterski¬ 
ver udsendt fra et moderskib, og fjernstyret derfra. 
Disse telemeterskiver afgav meldinger om alle en¬ 
keltheder vedrørende Glenns flyvning. Hvis et el¬ 
ler andet var gået galt, og Glenns liv havde været 
i fare, ville de have reddet ham. Glenn bevægede 
sig alt for hurtigt, og havde alt for travlt til at 
lægge mærke til alt det, der foregik omkring ham, 
og selv om han havde observeret skiverne, ville det 
være blevet ham forbudt at omtale dem. Glem ikke, 
han stadig er i tjeneste, og undergivet regeringens 
regulativer om tavshedspligt. (Han så skiverne. — 
Red.). 

Jeg kan dog forsikre jer om én ting. Der findes 
mange fartøjer lige uden for vor atmosfære, som til 
stadighed holder alt, hvad vi sender op under nøje 
observation. Det vil ikke altid være muligt at redde 
vore mænd, såfremt noget uforudset skulle indtræf¬ 
fe. De er nødt til at holde stor afstand fra vort 
„legetøj**, efter som deres store rumskibe kunne 
have en forstyrrende virkning på vore instrumenter 
og kontrolapparater. Deres fartøjer kan sammenlig¬ 
nes med vore som en elefant med en flue. Glenn 
var ikke alene derude i rummet, og det vil hans 
efterfølgere heller ikke være. Selv om de store far¬ 
tøjer ikke kan komme tæt nok til, at vore mænd 
vil kunne se dem, vil de kunne se telemeterskiverne. 

Mange har spurgt, om den nylig forekommet pla¬ 
netkonjunktion har haft noget at gøre med den sid- 

ste tids usædvanlige vejrforhold. Ja, det har den, 
og der vil ske mere endnu. Disse vejrforandringer 
er en del af de ændringer i naturens gang, der er 
forårsaget af, at vi bevæger os ind i en ny him¬ 
melegn. Det menneskelige sind vil under denne 
tidsperiode vise tendenser til at blive ustabilt, være 
ude af ligevægt, og medmindre man bevarer selv¬ 
kontrollen, kan disse forandringer af følelseslivet 
vise sig meget generende, om ikke ligefrem farlige. 
En lang række ubehagelige begivenheder vil finde 
sted i løbet af de næste 8 år, og vi må hver især 
vise os meget forstående over for disse begivenhe¬ 
der for ikke at blive påvirket. 

Da det menneskelige sind er meget upålideligt 
og mangler kendskab til så mange ting, vil det let 
kunne narres på mange områder. Til tider vil det 
vise tendens til at benægte eksistensen af den høje¬ 
ste intelligens og bevæge sig ud på sin egen bold¬ 
gade. Den vil udfordre den kosmiske intelligens til 
en vis grad af selvudslettelse. Om menneskesindet 
nogensinde har været sat på en prøve, er det i disse 
dage. 

Vi lever nu i „Babylons 44 dage, hvor personlig¬ 
heden vil blive opløftet, blot for at falde ned igen 
og ophøre med at eksistere. Imidlertid vil den kos¬ 
miske intelligens fortsætte i al evighed. Som Jesus 
sagde, det træ, der ikke bærer frugt, skal kastes på 
ilden og fortæres. Ja, dette er tiden, hvor menne¬ 
skets sjæl skal bevise sin trofasthed, enten over for 
den kosmiske intelligens, eller over for det men¬ 
neskelige ego. Jeg er bange for, at de fleste vil 
blive fortæret af ilden, førend alt dette er overstået. 

Jeg vil vide mere om dette, og ligeledes om, 
hvad fremtiden vil indebære for menneskeheden, når 
jeg, vender tilbage fra min planlagte rejse. Jeg kan 
forsikre jer om én ting, jeg vil aldrig forråde den 
kosmiske plan, ej heller „brødrene 44 , for personlig 
vindings skyld. Livet på Jorden er kun som et øje¬ 
blik at regne, målt med evigheden. 

Adamski I Svend Larsen. 


Vi giceder mennesker mere ved de fejl- 
tageiser, vi begår, end ved de gode ger¬ 
ninger, vi udretter. 

Rochefoucauld. 


FILOSOFI 

En væsentlig ting, når vi skal møde vor skæbne, 
er opbygning af egenskaber, der eventuelt vil sætte 
os i stand til at forene os med og blive en del af 
„første årsag 44 eller Gud. Dette, sammenholdt med 
undertrykkelsen af ens eget Jeg, er den vigtigste 
lære for alle filosoffer, både tidligere og nuværen¬ 
de, og har intet som helst at gøre med nogen form 
for religion som sådan, ej heller nogen sekt eller 
dyrkelse, eksisterende i verden i dag. 

Mange af disse sekter har virkelig i sig en del af 
rumfolkenes filosofi, men samtidig en blanding af 
menneskeskabte trosbegreber og ritualer, som intet 
bidrager til i opnåelsen af det mål, vi stiler mod. 
Så når jeg siger, at dette program intet har at gøre 
med nutidens religioner, mener jeg, at det er unød¬ 
vendigt at antage disse gruppers eller disse sekters 
lære, og at det kun fører til forvirring. I stedet ta¬ 
ger vi det bedste fra alle trosretninger, alt det, der 
følger de universelle love, ignorerer ritualerne, my¬ 
stikken og de hjemmelavede ideer, der bliver til¬ 
bage. 

Det er derfor, jeg ikke støtter nogen sekt, men 
udleder visse trosprincipper fra disse forskellige 
grupper. De eneste nedskrevne optegnelser, vi har 
om Kristi lære findes i Bibelen, samt i visse af Dø- 
dehavsrullerne. Når vi læser disse optegnelser, ser vi 
et billede, der totalt differerer fra det billede, de 
organiserede religioner af i dag præsenterer for os. 
De kommer så tæt op på den filosofi, der præsen¬ 
teres i „Ombord i rumskibe 44 , at nogle kritikere har 
beskyldt Adamski for at have omskrevet Kristi lære, 
og udgivet den, som om den stammede fra hans 
møde med rumfolkene. 

De, som har læst „Flying Saucers Farewell 44 , og 
specielt den del af bogen, der beskæftiger sig med 
Bibelen, vil let indse, at det af naturlige årsager 
ikke kan være anderledes. De fleste af de rumfolk, 
der arbejder sammen med Adamski, er fra Venus, 
og den filosofi, de fremfører, kommer derfra. Man¬ 
ge af tidligere tiders lærere, deriblandt Jesus, kom¬ 
mer fra Venus, og lærer den samme filosofi, der 
består af at gøre overfor andre, hvad man ønsker de 
skal gøre mod en selv, broderlig kærlighed og for¬ 
ståelse o.s.v. 

Hver gang, Jordens befolkning før i tiden kom 

på afveje, kom budbringere (engle), — i virkelig¬ 
heden rumfolk i deres skibe, — til Jorden og kon¬ 
taktede visse mænd, der så blev kendt af folket 
som profeter. Og hver gang blev en lille del af den 
universelle lov givet for at tjene som rettesnor i 
den rigtige retning. I hver enkelt tilfælde var det 
op til folk selv, om de ville acceptere eller ignorere 
denne lære. Hvorfor var dette nødvendigt? Hvorfor 
må folk træffe deres egne beslutninger? Hvorfor 
lander rumfolkene ikke bare, overtager det hele og 
viser os den rette måde at ordne tingene på? Svaret 
er meget enkelt. 

Hvis vi går imod loven om selvbestemmelse, og 
det gør vi, hvis vi prøver at tvinge folk til at ac¬ 
ceptere noget, de endnu ikke er modne til at forstå, 
vil vi fjerne trinene på den stige, de uafvidende 
rækker efter. Måske kan jeg bedre forklare det på 
denne måde: Medmindre man selv eksperimenterer 
med noget, vil det ikke rigtig „trænge til bunds“ 
og bliver en del af en selv. Her er et eksempel, der 
fuldt ud vil forklare, hvad jeg mener: 

Hvis man fortæller et lille barn, at en ovn er 
varm, og at man ikke må røre den, da en forbræn¬ 
ding vil blive resultatet, vil denne oplysning ikke 
rigtig trænge til bunds eller gøre noget særligt ind¬ 
tryk på barnet. Måske føler barnet, De vil forhin¬ 
dre det i noget, fordi De er „ond“. Derfor, lige så 
snart, De har vendt ryggen til, rører barnet ved ov¬ 
nen og erhverver sig en slem forbrænding. Men 
mon ikke barnet i løbet af en brøkdel af et sekund 
har lært mere om varme ovne, end De kunne lære 
det gennem en flere timer lang formanings- og ad¬ 
varselstale? Barnet er nu bibragt en levende fore¬ 
stilling om, hvad en varm ovn er, og har fået en 
langt bedre forståelse af det, end den De er i stand 
til at bibringe det, selv om De udtrykker Dem me¬ 
get tydeligt. Således er det med al kosmisk lære. 

Medmindre man kommer til en erkendelse gen¬ 
nem egen søgen og anstrengelse, vil intet af det jeg, 
eller nogen anden, kan gøre, hjælpe det mindste. 
Træf Deres egne beslutninger, baseret på Deres 
egen logiske tænkeevne, med hensyn til alt, hvad 
De læser i mit tidsskrift, eller i nogen anden pub¬ 
likation. Prøv at gennemtænke et emne, og lad væ¬ 
re med at dømme det ud fra noget, De har lært i 
barndommen og troet på uden at have fået noget 
bevis for rigtigheden. Prøv at bevise eller modbe¬ 
vise enhver ny ide eller tro, De bliver konfronteret 


med. Man skal altid søge frem til endnu højere 
kundskaber og aldrig føle sig overbevist om, at man 
er i besiddelse af alle svarene. Mange af mine egne 
ideer, jeg var overbevist om var rigtige, er blevet 
korrigeret af nye og mere logiske ideer givet mig 
af rumfolkene. 

Hvis De tilhører en eller anden gruppe, religiøs 
eller noget andet, og føler at det, De lærer der, er 
sandheden, hvis De får svar på alle Deres spørgs¬ 
mål på en fuldt ud tilfredsstillende måde, så spil¬ 
der De blot Deres tid med at gå videre med denne 
publikation. Hvis De på den anden side tørster ef¬ 
ter yderligere kundskaber, eller nærer tvivl om 
værdien af det De studerer, studér så, og søg for alt 
i verden efter det, Deres hjerte begærer. Undersøg 
emnet fra alle synspunkter. Prøv at bevise eller 
modbevise alle ting ved hjælp af logik og sund for¬ 
nuft, og dybt inde i Dem selv vil De have en fø¬ 
lelse, der vil fortælle Dem, om De er på det rig¬ 
tige spor. Det er denne ubetydelige, upåagtede „fø¬ 
lelse", der først og fremmest driver Dem til at søge 
endnu bedre svar. 

Nye og mere fremskredne ideer vil altid åben¬ 
bare sig selv, for der er ingen grænser for frem¬ 
skridt, og selv rumfolkene giver plads for højere 
og mere udviklede civilisationers lære. Disse frem¬ 
skridt og udvekslinger af ideer fortsætter og er 
uden begyndelse og slutning. 

Jeg er altid rede til at indrømme, når jeg har 
taget fejl, men jeg må have en bedre overbevisning 
at sætte i stedet for den gamle. Det er ikke nok, at 
en eller anden siger, „det er forkert", det må være 
mere logisk, mere fornuftigt, mere koncist eller et 
bedre og mere fyldestgørende svar. 

Jeg voksede op i en bestemt religion, og havde 
aldrig følelsen af, at denne religions, eller denne 
kirkes lære var virkelig logisk, og en dag beslut¬ 
tede jeg at prøve at bevise eller modbevise disse 
tanker for mig selv. Ved at læse i Bibelen opdagede 
jeg, at den ikke sagde helt det, jeg havde lært, den 
sagde. Mange vers var taget ud af deres sammen¬ 
hæng for at kunne bevise bestemte teorier. Jeg 
fandt, at ingen privat fortolkning var nødvendig, 
for den fortolkede sig selv. Hvis Bibelen sagde 
sort, mente den sort, siger den hvid, mener den 
hvid. Faktisk kan jeg ikke komme i tanker om no¬ 
gen kirkeretning af i dag, der virkelig følger Bibe¬ 
lens lære. Hvis man fjerner alle de ritualer og dog- 

mer, mennesket gennem tiderne har tillagt kirkerne, 
vil det, der bliver til rest, være den oprindelige 
lære, som givet af rumfolkene til profeterne, blev 
beskrevet i Bibelen. 

Jeg omtalte før nødvendigheden af at opbygge 
sin karakter, og at hvert eneste menneske bør vælge 
sin egen metode. Jeg kunne tænke mig at udvikle 
dette emne yderligere, ved at give nogle af grun¬ 
dene til, at det er nødvendigt. 

Mange, om ikke de fleste af os forestiller os, at 
den øjeblikkelige spændte verdenssituation, de sel¬ 
viske kommercielle handlemåder, kvalerne, sorgerne, 
fattigdommen, sygdommene og døden vi ser om¬ 
kring os i dag, skyldes hvad mange vælger at be¬ 
nævne „den menneskelige natur“. Mange menne¬ 
sker undrer sig over, hvorfor mennesket ikke er 
blevet skabt uden denne „menneskelige natur“, men 
derimod med en indbygget vilje til altid at følge 
de universelle love. Hvorfor er mennesket ikke ble¬ 
vet skabt til at følge de universelle love på samme 
måde, som dyrene følger deres instinkter? Hvorfor 
skal mennesket alene være i besiddelse af en fri 
vilje? 

Lad os forudsætte, at mennesket med vilje var 
skabt med denne form for menneskelig natur af en 
ganske bestemt grund. Vi antager dette kun som en 
måde at forklare det på, for som andre artikler har 
forklaret, er altings virkelige begyndelse eller ska¬ 
belse umulig at fatte for den menneskelige hjerne. 
Jeg tror imidlertid, det vil hjælpe mig at nå frem 
til sagens kerne. Hvorfor har mennesket fortsætligt 
fået pålagt en menneskelig natur? Lad os se nær¬ 
mere på dette synspunkt. Rumfolkene, vi arbejder 
sammen med, har allerede udviklet sig ud over Jor¬ 
dens nuværende „udviklingsstade", men i en fjern 
fortid var også de på vort stade og endda ikke 
engang det. De mennesker, der udvikler sig her på 
Jorden, kan være kommet fra to kilder. De kan 
have været deltagere i „syndefaldet", og blevet bragt 
hertil som forklaret på side 6, § 5 i Newsletter 2, 
(UFO-NYT juni 1962 side 109), eller de kan væ¬ 
re blevet født her fra en eller anden planet på et 
lavere udviklingsstade i nutiden. 

Hvis vi forudsætter, at mennesket oprindelig blev 
skabt med en menneskelig natur, så er formålet med 
udviklingen at forandre den menneskelige natur. 
Menneskets forbløffende mål er eventuelt at blive 
en del af den første årsags „guddommelige natur". 


For at kunne gøre dette, må han udvikle den højest 
tænkelige karakter, pålidelighed og dømmekraft. — 
Han må kunne sætte sig ud over denne menneske¬ 
lige natur og udvikle viljestyrken og evnen til at 
kontrollere sit eget Jeg, tanker og handlinger. Hvis 
mennesket var blevet skabt uden nogen evne til at 
ræsonnere, men kun til at følge indbyggede instink¬ 
ter, ville han aldrig kunne udvikle nogen dømme¬ 
kraft eller karakter. Uden karakter kan vi ikke selv 
vælge, hvilken vej vi vil gå. Eftersom der eksisterer 
både ønskelige og ikke ønskelige karakterer, er vi 
nødt til at opøve vor viljestyrke i den rigtige ret¬ 
ning. 

Eftersom første årsag har en perfekt karakter, 
kan vi naturligvis ikke blive en del af første årsag, 
uden at have udviklet denne samme karakter. Uden 
den frie vilje og evnen til selv at vælge vor egen 
kurs, vil vi være som robotter og ville aldrig er¬ 
hverve den karakter, der kræves for at blive et med 
første årsag. 

De universelle love er de højeste love. De kan 
ikke brydes ustraffet. Første årsag er en af de øver¬ 
ste herskere. En god regent må være i stand til at 
træffe de rigtige beslutninger, og for at kunne træf¬ 
fe beslutninger er det vigtigt, at man opøver kon¬ 
trollen over sine tanker. Hvilket igen vil sige, at 
fri vilje også er påkrævet. Det at lære at træffe de 
rigtige beslutninger er også det samme som udbyg¬ 
ningen af ens karakter, og også hertil kræves fri¬ 
hed til selv at vælge. 

Som tidligere forklaret, i eksemplet med den 
varme ovn, er den eneste mulige metode til at ud¬ 
vikle en fast karakter, principper o. s. v. at lære 
det ved hjælp af personlige erfaringer. Ingen kan 
fortælle en anden om en stor sandhed, og få det 
til at betyde noget som helst for vedkommende, 
med mindre de kommer til erkendelsen af den sand¬ 
hed gennem deres egne anstrengelser. 

En af kosmos uinverselle love er, at hvis man på¬ 
fører et eller andet kraft, vil man få mindre kraft 
ud, end man førte ind. Første årsag kunne ikke ska¬ 
be væsener så kraftfulde som sig selv. Men de 
kunne derimod skabes med den nedarvede evne, at 
kunne udvikle sig selv indtil de var kraftfulde nok 
til at blive en del af første årsag. Første årsag gen¬ 
skaber i virkeligheden sig selv på denne måde. 

Mennesket, om behersket af indbyggede instink¬ 
ter, kunne aldrig udvikle sig til noget som helst. 

Det er absolut nødvendigt for mennesket, at det er 
frit stillet med hensyn til at træffe sine egne be¬ 
slutninger, men med evnen til at „lære sin lektie 44 , 
erholde de kundskaber, der er påkrævede for at nå 
op på det plan, der lader ham blive en del af før¬ 
ste årsag. 

Selv om man foretrækker at tro, at mennesket 
ikke blev skabt med en frivillig pålagt menneskelig 
natur, er betragtningerne bag nødvendigheden af at 
udbygge vor karakter og stabilitet, og vor oprykken 
gennem kosmos skoleklasser stadig sande. 


Spørgsmål og svar 

Spørgsmål nr. 1: „Adamski er skør“, sagde en 
ven til mig her i Miami, „engang kørte han i grøf¬ 
ten med sin vogn, og bagefter gik han bare sin vej 
og lod vognen tilbage, idet han sagde, at menne¬ 
skenes forsyninger er ubegrænsede, og at brødrene 
ville finde en ny vogn til ham“. Er dette sandt? 

J. F. K. Miami, Florida. 


Man kunne måske spørge, hvorfor en ting som 
„syndefaldet 44 nogensinde kunne opstå. Såfremt men¬ 
nesket var højt udviklet, hvorfor skulle det så ud¬ 
stå en sådan erfaring? Svaret er Ego. Ego forårsa¬ 
gede ærkeenglen Lucifers fald, sk^nt han var en af 
de højeste i udvikling. Enhver person, der udtryk¬ 
ker fri vilje, er underkastet Ego. Vi ser udtryk 
herfor under alle livets forhold. 

Ego får mennesker til at tro, de kan klare sig 
uden Gud. Ifølge visse grupper af mennesker er 
regndråber, skabt af Gud, ikke hellige, før de er 
opsamlet i et bæger og „velsignet 44 , og så har man 
helligt vand. Andre bestiger bjerge og „helliggør 44 
dem. Atter andre synes at ønske, de havde været 
til stede ved verdens skabelse, så de kunne have gi¬ 
vet gode råd. Uden hensyn til, hvor betydningsfuld 
en person er, vil der komme en bagefter, der er 
endnu mere betydningsfuld. Selv Jesus sagde: 
„Hvorfor kalder I mig god, ingen er god undtagen 
Faderen 44 . Dette var i sandhed undertrykkelse af 
Egoet. 

C. A. Honey / Svend Larsen. 


Tonautzintla — og Tacubayaobservatoriet 
i Mexico har fundet 50 stjerner i Or ion¬ 
tågen, der har den ejendommelige egen¬ 
skab, at de i regelmæssige perioder fra 
40 minutter til 5 timer skifter karakter 
fra meget klare til meget svagt lysende 
og omvendt. 

Bagefter er det altid værre at have 
grund til at fortryde noget, man sagde 
fremfor at fortryde, at der var noget 
man glemte at sige. 

m (!£> i o i? 

Svar: Folk vil sige, hvad det skal være for at be¬ 
tvivle og latterliggøre det, der ligger over deres 
fatteevne. Adamski har aldrig kørt en vogn, og har 
heller aldrig været i besiddelse af et kørekort. Hi¬ 
storier som denne er lutter opspind, og det er jeg 
sikker på, de fleste mennesker er klar over, uden at 
nærmere forklaring er påkrævet. De, der er imod 
dette programs udbredelse falder over ting som f. 
eks. dette, og gengiver det som fakta, uden at gøre 
det til genstand for en nærmere undersøgelse. Dette 
er den mest iøjnefaldende fejl i de tallerkenpubli¬ 
kationer, der besynderligt nok også bekæmper dette 
program. Er det noget, der går mod Adamski, bli¬ 
ver det udgivet uden bekræftelse eller undersøgelse. 
Publikationer som denne er med til at hjælpe tavs¬ 
hedsgruppen, direkte eller indirekte, da de er med 
til at stikke folk blår i øjnene. 

Spørgsmål nr. 2: I en af Adamski’s publikationer 
anfører han muligheden af, at vor planet kan blive 
invaderet af fjendtligsindede mennesker, der skønt 
de teknisk set er i stand til at gennemrejse rummet, 
ikke har nået den forståelse, rumfolkene i vort sy¬ 
stem er i besiddelse af. Hvorfra kunne sådanne 
mennesker tænkes at komme? 

Fru P. B. Sidney, New York. 

Svar: Der findes i mælkevejssystemet utallige 
millioner stjerner, på hvis planeter liv forefindes. 
Ganske som man på Jorden er gået i gang med 
rumrejser, før man er i stand til at forhindre krige 
etc., kan andre derude været nået til samme stade, 
eller endog været nået længere. Disse mennesker 
kan meget vel tænkes at være fjendtligt indstillet. 
Så vidt jeg ved, har ingen af disse fjendtlige far¬ 
tøjer fundet vej til vort solsystem. Afstanden mel¬ 
lem solsystemerne er så enorme, at kun de mest ud¬ 
viklede planeter har været i stand til at frembringe 

fartøjer af den standard, der kræves til gennem¬ 
førelse af sådanne rejser. 

Naturligvis er det umuligt at sige, at en fjendt¬ 
lig begivenhed aldrig ville kunne finde sted her på 
Jorden. Mange af de tilsyneladende fjendtlige be¬ 
givenheder, der indtil nu er rapporteret var i vir¬ 
keligheden overhovedet ikke fjendtlige. En del af 
disse hændelser skyldes ulykkestilfælde. Man må al¬ 
drig nærme sig en tallerken uden forud indhentet 
tilladelse, fordi det omgivende kraftfelt enten kan 
såre eller dræbe, inden styrken af det kan nå at 
blive væsentlig nedsat. Hvis besætningen ønsker, 
man skal nærme sig eller komme ombord, vil styr¬ 
ken blive nedsat for at muliggøre dette. De men¬ 
nesker, Adamski lærte at kende, var folk fra vore 
naboplaneter, der er Jordens befolkning venligtsin¬ 
dede. 

Spørgsmål nr. 3: Er der nogensinde noget ophør 
for sjalens ekststens? 

G. C. Roanoke, Virginia. 

Svar: Mennesket har to sjæle, den ene er erken¬ 
delsen eller bevidstheden, der kan ødelægges (Matt. 
10,28) og som går til grunde ved dødens indtræ¬ 
den, og den anden, intelligensen bag formen, der 
er udødelig og som lever videre på trods af lege¬ 
mets død. Denne sjæl har ingen begyndelse og in¬ 
gen slutning, så vidt det er den menneskelige hjer¬ 
ne muligt at opfatte. Den sjæl, der dør, er den 
samme sjæl, der findes i alt dyrisk liv. Dette siges 
tydeligt i 1. Mosebog 2,7, hvor det siges, at men¬ 
nesket blev en levende sjæl. I første Mosebog 1, 24 
finder vi, at alle levende skabninger skal frembrin¬ 
ges efter deres art. Det ord, der nu er oversat ved 
skabning, er det samme ord, der betød sjæl i det 
ovenanførte vers, nemlig NEPHESH. Mennesker og 
dyr er skabt ens med den samme sjæl. Ordet sjæl 
(NEPHESH) betyder „åndende skabning". Men 
NEPHESH betyder også, når oversat til engelsk et 
„lig". Ergo er sjælen et dyr eller et legeme, der 
kan dø. Bevidstheden dør med det. Men intelligen¬ 
sen bag formen, årsagen, eksisterer evigt. Det er 
denne intelligens, der rykker op fra planet til pla¬ 
net i Kosmos. 

Spørgsmål nr. 4: Hvordan kan man Icere at kon - 
centrere sig? 

G. C. Roanoke, Virginia. 


Svar: Hvis en person ønsker at gøre fremskridt og 
opnå færdighed i telepati, må de aldrig koncentrere 
sig, da dette har den modsatte af den tilsigtede virk¬ 
ning. Vi har lært, at intens koncentration er det 
eneste middel, hvormed noget i denne verden kan 
fuldføres. I virkeligheden afhænger det sande men¬ 
neskes udvikling samt modtagelse af telepatiske ind¬ 
tryk, ikke på koncentration, men på interesse og af¬ 
slapning. 

Koncentration er en bestemt tilstand, der kun til¬ 
lader én ting ad gangen at træde tydeligt frem i 
ens bevidsthed. Interesse er en nysgerrighedstilstand, 
som virkelig åbner bevidstheden for alt, hvad der 
sker omkring den, og dette skaber på en måde en 
upersonlig deltagelse under frie forhold. 

For at vedligeholde en passende interesse, bør 
man lære afslapning. I modsætning til alm. opfat¬ 
telse er dette ikke en træghedstilstand, men en til¬ 
stand af forøget aktivitet; ganske enkelt, fordi det 
er fri aktivitet. Træthed og anspændthed vil hurtigt 
blive udviklet gennem koncentration. Gennem pas¬ 
sende afslapning vil en persons legeme føles umå¬ 
deligt „levende", og tanker vil med stor hast pas¬ 
sere gennem dets hjerne. I sådanne tilfælde kan 
nogle få minutter føles som om, der er gået en hel 
time. 

Det menneskelige legeme er, i en tilstand af uper¬ 
sonlig afslapning, modtagelig for alle vibrationer. 
Imidlertid må det være fritaget for koncentration 
om en bestemt ide, og ego’et og følelseslivet må 
være kontrolleret; er disse betingelser til stede, vil 
telepati eller modtagelse af indtryk fra alle faser af 
åbenbaringer blive muliggjort. 

Spørgsmål nr. 5: Når folk dør, og bliver gen¬ 
født, antager de da et legeme af samme køn som 
det de havde før, eller oplever de begge køn? 

D. C. Kansas City, Mo. 

Svar: Efter min opfattelse er enhver form for er¬ 
faring nødvendig for den fulde udvikling af en per¬ 
son. Det synes derfor naturligt, at begge køn er 
repræsenteret i ens erfaringer. Dog synes jeg, det 
er mere nødvendigt at udvikle sig i denne tilvæ¬ 
relse, end at bekymre sig om de foregående. Dette 
er en af grundene til, at vor erindrings sorte tavle 
bliver visket ren ved genfødsel. Så vil vi ikke be¬ 
kymre os om fortiden, men vil være fri til at ud¬ 
vikle os i overensstemmelse med den underbevidste 

drift inden i os, der leder os ad ganske bestemte 
stier. Jeg burde udvide den ovenforanførte erklæ¬ 
ring ved at sige, at den bevidste hukommelse er 
visket ud, medens den underbevidste hukommelse 
forbliver intakt. Enhver person er født med denne 
underbevidste erindring om tidligere erfaringer. 

Dette kan sammenlignes med et barn, der påbe¬ 
gynder et nyt skoleår, og samtidig har det tidligere 
skoleårs lærdom i frisk erindring. Straks ved føds¬ 
len må barnet begynde sin vandring langs en sti af 
indoktrinationer for at indskærpe det alle de for¬ 
udfattede meninger og forestillinger om denne ver¬ 
den. Efter ganske få års forløb, har denne falske 
instruktion sædvanligvis overskygget erindringens 
juvel, til en sådan grad, at den er uigenkaldelig 
tabt. Ved opnåelsen af den voksne alder, bortset fra 
>. lejlighedsvise glimt af noget vi genkender eller mener 
at kunne genkende, har vi fuldkommen tabt enhver 
erindring om en tidligere tilværelse. Nogle menne¬ 
sker mister ikke fuldkommen kontakten med dette 
minde, men det står dog ikke klart nok til at brin¬ 
ge nogen forståelse. I stedet har disse mennesker en 
„rastløs 14 fornemmelse af ikke at høre til, hvor de 
er. De søger bestandig efter et eller andet, skønt 
de ikke er var, hvad de i grunden søger efter. Kun 
når de lærer at forstå sig selv fuldstændig, forsvin¬ 
der denne følelse. 

Der findes intet begreb, der hedder „tilfældig¬ 
hed ved en fødsel". Vi bliver født til de forældre, 
og på den planet, hvor vor udvikling bedst kommer 
til sin ret. Som jeg har sagt så mange gange før, er 
Jorden blot en milepæl, eller en skoleklasse, i kos¬ 
mos uhyre skole. Alle planeter er skabt af den sam¬ 
me skaber. Vi er alle kommet til denne verden med 
visse hverv, vi skal udføre. Derfor vil det være 
godt for de, der har bibeholdt en del af deres erin¬ 
dringer, at søge en forståelse af sig selv og grunden 
til, at de er her. Kun ved forståelse kan vi se møn¬ 
stret som et hele, og genkende den rolle, vi skal 
spille på dette guddommelige plan. 

Spørgsmål nr. 6: Arbejder nogen personer fra 
andre planeter inden for kirken på vor planet? 

Mrs. S. B. Valle jo, Californien. 

Svar: Ikke så vidt jeg ved. Det er naturligvis mu¬ 
ligt, skønt de fleste er beskæftiget med videnskabe¬ 
ligt arbejde i vore laboratorier eller arbejder inden 
for de forskellige regeringer. Se svaret på spørgsmål 
3, side 5 i Newsletter 3. Såfremt der findes nogen, 


der arbejder inden for kirken, vil de være der for 
at hjælpe enkeltpersoner, ikke for at undervise i re¬ 
ligion som sådan. De ville i så fald undervise i 
samme filosofi som beskrevet i Adamskis bøger. 

Spørgsmål nr. 7: Med hensyn til Deres svar på 
spørgsmål 6, side 1, Newsletter 3, (UFO-NYT juli 
1962 side 138) er dette en fejltagelse. Veer venlig 
ikke at gøre forsøg på at forklare åndelige spørgs¬ 
mål, før De har lcest „OAHSPE — livets bog“. 
Det samme gcelder for mr. Adamski. 

S. Z. Toronto, Canada. 

Svar: Rumfolkene fortæller, at fysisk genfødsel 
finder sted enten her eller på en mere udviklet pla¬ 
net, ganske som jeg skrev. Jeg anser rumfolkene for 
at være en bedre kilde end Oahspe, selv om en¬ 
hver er frit stillet med hensyn til, hvorfra han vil 
hente sin viden. 

Vi må huske, at mr. Newbrough skrev Oahspe 
ved automatskrift, medens han, som han selv an¬ 
fører, befandt sig i en let trance. I denne tilstand 
er en person underkastet mange tvivlsomme kilder. 
Ni år efter at have skrevet den, kasserede eller revi¬ 
derede han mange dele af bogen, hvilket viser, at 
han ikke anså den for at være korrekt i enhver 
henseende. Som det er almindeligt med materiale 
af denne art, er der meget godt, blandet med me¬ 
get der er mindre heldigt. Vi må lære at skelne, og 
lære at bedømme alle bøger, endog vore egne, i ly¬ 
set af den seneste viden. Selv rumfolkene gør sta¬ 
dige fremskridt, og på den måde kan deres ideer 
forandres efterhånden, som tiden skrider frem. Der 
findes ingen kendsgerninger, der ikke kan underka¬ 
stes revision eller som kan erstattes med nye, efter¬ 
hånden som senere viden gør dette nødvendigt. 

Svaret på spørgsmål 2, para. 4, 5, 6 og 7 (UFO¬ 
NYT maj 1962 side 88) viser de informationskil¬ 
der, der kan fremkomme ved automatskrift. Det er 
derfor, disse kilder er upålidelige, når det drejer sig 
om at erholde virkelig autentisk information. 

Spørgsmål nr. 8: Mange tak for Deres veerdiløse 
newsletter. Jeg vedleegger Deres veerdiløse blad, så¬ 
ledes at De kan sende det til en eller anden enfol¬ 
dig sjeel, der sluger den slags historier råt. Vi er 
ikke interesseret i at høre fra nogen som helst, der 
blot er ude på at mystificere, og heevder at have 
besøgt forskellige planeter, så send os ikke flere af 
Deres veerdiløse blade. „Kontaktpersoner", vogt jer 
for sandheden, I svindlere! 

P.S.: Og med hensyn til George Adamski, den 
største svindler af alle, så er han blevet erklæret 
svindler fra Jim Moseley til N1CAP. 

Deres cerbødige UFO f or sker 
ED BABCOCK, 

Jr. Director for „New Jersey Association on 
Aerial Phenomena“, 15 Tyndall Road, 
Kendall Park, New Jersey. 

Svar: Mr. Adamski og jeg fik os en hjertelig 
latter over dette brev. Her står vi over for et men¬ 
neske, der ikke engang har læst vort materiale or¬ 
dentlig igennem (Mr. Adamski har aldrig påstået, 
han har været på andre planeter). Da jeg besva¬ 
rede hans brev, spurgte jeg mr. Babcock, hvordan 
han ville forklare det faktum, at Mr. Adamski kun¬ 
ne skrive om ting i rummet, som først senere er 
blevet bekræftet ved hjælp af vore satellitter, og 
beskrive disse opdagelser i detailler år før vor før¬ 
ste satellit blev opsendt. Hans svar gik ud på, at 
alle og enhver vidste, vore satellitter var oppe, fordi 
det var blevet tilstrækkeligt offentliggjort. Dette 
svar viser, at manden enten ikke er ærlig, eller og¬ 
så at han ikke har gjort sig større ulejlighed med at 
læse mit brev, end han gjorde, da han læste Adam¬ 
skis brev. Hvis dette skal være et eksempel på hans 
„reele“ undersøgelser, har jeg virkelig ondt af de 
mennesker, der kommer til ham for at få oplysnin¬ 
ger. For en formodet leder af en UFO-undersøgel- 
sesgruppe viser han en forbavsende uvidenhed over¬ 
for det, der forekommer og har forekommet på 
UFO-området. 

Både Moseley og NICAP er fremkommet med 
såkaldte afsløringer af Mr. Adamski. I begge til¬ 
fælde afveg de sande kendsgerninger i høj grad fra 
det, der blev påstået af Moseley og NICAP. NI- 
CAPs oplysninger kommer fra en „psykisk kontakt“, 
som har alle mulige grunde til at hade Adamski, 
fordi denne afslørede ham som den svindler, han 
var. 

Moseley anvendte falske oplysninger og nægtede 
at korrigere dem, da han blev gjort opmærksom her¬ 
på. f. eks. påstod han, at Adamskis fotografi var 
død og ikke kunne bevidne Adamskis historie, men 
dette er usandt, da fotografen den dag i dag er 
spillevende og bor i Carlsbad, Californien, ikke 60 
miles herfra. 

C. A. Honey / Svend Larsen. 


Cos mic Sc ience 
Spørgsmål og svar 

Fortsat. 

Spørgsmål nr. 81: Hvorledes stemmer det, satel¬ 
litterne har fundet ud af, med det du har lært af 
rtanmenneskene? (1958 Red.). 

Svar: Efterhånden som disse dataer frigives, bli¬ 
ver de oplysninger, jeg har givet i 1953 i min af¬ 
deling af „Flyvende tallerkener er landet“, i 1955 i 
„Ombord i rumskibene 4 ' samt i denne serie af 
spørgsmål og svar, bekræftet. Det følgende er et par 
uddrag fra nogle af de offentliggjorte rapporter. 

Los An gel es Times, 8. april 1958. citat: 

Cambridge, Mass, 7. april (A.P.) — 

En astrofysiker fra Harvard, der har frembragt 
en ny formel baseret på oplysninger fra USAs før¬ 
ste satellit, Explorer I, meddelte i dag, at Jordens 
atmosfære i 229 miles højde er 14 gange tættere 
end før satellit målinger fra luftvåbnet indikerede. 

Disse opdagelser, som skyldes prof. Theodore E. 
Sterne, meddirektør ved „The Smithsonian Astro- 
physical Observatory 44 , bekræfter en forudsigelse om 
lufttætheden i højden baseret på de første Sputnik 
dataer. 

Offentliggjort den 31. december (1957). 

Sputnik-studierne, som blev foretaget af dr. Ster¬ 
ne, dr. Gehard Shilling og frk. B. M. Folkar, blev 
offentliggjort den 31. december af Smithsonian ob¬ 
servatoriet. 

De indikerede, at atmosfæren 137 miles over 
Jorden var 9 gange tættere end den var efter luft¬ 
våbnets skøn. 

Medens han beskriver luftvåbnets før satellit 
„Model Atmosfære 44 som resultatet af en af de 
mest omhyggelige studier, der nogen sinde er fore¬ 
taget, tilføjer dr. Sterne, „at det ser ud til, at man 
har taget fejl af den virkelige tæthed i så store 
højder 44 . Citat slut. 

Fra „Introduction to o ut er Space (t fra 
præsidentens (Eisenhower) videnskabelige 
rådgivende komité, 

Los Angeles Times, 27 marts, 1958. 

Citat: Satellitternes områder ved begyndelsen til 
rummet er kun tomme efter jordisk målestok. I 
virkeligheden er det „tomme“ rum rigt på energi, 
udstråling og hurtigt bevægende partikler. Af man¬ 
ge forskellige slags. Her vil vi stå over for de ak¬ 
tive områder, en slags elektrificeret plasma, beher¬ 
sket af Solen, som vor Jord passerer igennem. 

Videnskabsmændene har indirekte bevis for, at 
der findes uhyre områder af magnetiske felter og 
elektriske strømme, som på en eller anden måde er 
forbundet med den udgående strøm af ladede par¬ 
tikler fra Solen“. Citat slut. 

August nyhedsbrevet i „The Interplanetary Foun- 
dation“, Royal Oak, Michigan bringer følgende: 

Citat: Russiske observationer fra sputnikker ved 
hjælp af spektroskopiske analyser har afsløret, at 
* Jorden ingen ilt har i sin atmosfære 4 *. Citat slut. 

Eftersom vi ved, at der er ilt i vor atmosfære, ilt 
som er med til at opretholde alle slags livsformer, 
deriblandt menneskets, er denne sidste erklæring i 
særdeleshed interessant. Her er bekræftelse af de 
oplysninger, som rummenneskene gav mig, og som 
er indeholdt i spørgsmål nr. 75 — at det er umu¬ 
ligt at få en nøjagtig klarlæggelse af de atmisfæ- 
riske forhold omkring enhver planet fra en position 
udenfor planetens ionosfære. 

Spørgsmål nr. 82: Kan du give flere tekniske op¬ 
lysninger om rumskibenes drivkraft? 

Svar: Ikke flere end jeg allerede har offentlig¬ 
gjort. Selv om jeg også har set disse fartøjer ar¬ 
bejde under ture i dem og har fået nogle af instru¬ 
menterne forklaret, kan jeg endnu ikke give detail- 
lerede oplysninger om, hvordan de arbejder på an¬ 
den måde, end en gennemsnits mekaniker kan for¬ 
klare, hvordan et luftfartøjs motor arbejder efter at 
have fløjet et par gange. 

Jeg ved, at kraften trækkes fra rummet, ligesom 
vi trækker vejret, som holder vore legemer i live. 
I hvert tilfælde omdannes naturens elementer til 
masse eller energi. 

Jeg har set lynet ramme et træ og antænde det 
og har fået at vide, at der er mere energi i et lyn, 
end der kan frembringes af alle Jordens kraftstatio¬ 
ner på en gang. Vore besøgende, som samarbejder 
harmonisk med naturen, har lært, hvordan man kan 
udnytte denne energi, men de fortalte ingen detail¬ 
ler om dette på grund af den fjendtlighed, vi ud¬ 
viser overfor hinanden. 


Når vi tager i betragtning, at et instrument ikke 
større end en cigaretpakke, i hænderne på en hen¬ 
synsløs person, med denne kraft kunne ødelægge en 
form uden at efterlade sig spor, kan vi forstå deres 
betænkelighed ved at dele en sådan viden med os. 

Som omtalt i „Ombord i Rumskibene** arbejder 
vore videnskabsmænd i den retning og vil uden tvivl 
engang finde ud af at bruge denne kraft fra univer¬ 
set — men så vil ansvaret for dens anvendelse være 
vort. Lad os derfor håbe, at vi, inden naturen åben¬ 
barer sine hemmeligheder for os, har udviklet os 
langt mere i retning af medlidende kammeratskab. 

fortsattes. 

Flyvende tallerkener 
...en ny tids herolder! 

Ought to be tran slat ed 

Jeg må takke dem, der har tilrettelagt denne 
mindeudgave i anledning af Kota Colleges 50 års 
jubilæum, fordi de har bedt mig fremkomme med 
en artikel. Og jeg har benyttet chancen til at skrive 
en artikel om et emne, som jeg anser for at være af 
stor betydning for den menneskelige race, så meget 
detsto mere som offentligheden indtil nu ikke fuld¬ 
stændig har været klar over, hvor betydningsfuldt 
det er. 

Emnet er: Tilsynekomsten af de mærkelige ob¬ 
jekter på himlen, som populært kaldes flyvende tal¬ 
lerkener. Man har set disse objekter bevæge sig og 
opføre sig på en måde, som ingen jordisk flyvema¬ 
skine bevæger sig. For det første skyder de en vold¬ 
som fart, langt hurtigere end vore hurtigste jetma¬ 
skiner. Og dernæst er de absolut lydløse, hvilket 
ingen jordisk flyvemaskine er. Yderligere har man 
set dem ændre retning pludselig, selv når de flyver 
med voldsom fart. Den slags ting er absolut ud 
over det, vore flyvemaskiner kan præstere. Hvis en 
jordisk flyvemaskine ændrede retning pludselig, 
selv om de kun bevægede sig med en brøkdel af 
den fart, disse mærkelige objekter skyder, ville den 
brænde op og alle ombordværende ville blive dræbt 
øjeblikkeligt. Desuden kan disse mærkelige objekter 
ikke alene ændre retning under stærk fart, de er 

også i stand til at stå helt stille i længere tid i luf¬ 
ten, hvilket ingen af vore flyvemaskiner kan. Disse 
særlige træk hos de mærkelige objekter beviser slut¬ 
teligt, at de ikke kan være af jordisk oprindelse. 

Det spørgsmål, som derefter opstår er: Hvad er 
de, og hvor kommer de fra? Rummets uendelighed 
afholder mig fra at fremkomme med vidnesbyrd, 
som kan bevise deres natur og oprindelse. Derfor 
har jeg ladet mig nøje med at give læserne en liste 
over bøger, hvori man kan finde svar på disse 
spørgsmål — det er kun en kort liste, skønt litte¬ 
raturen om emnet flyvende tallerkener er blevet 
umådelig og vokser hver dag. Hvad mig angår, er 
jeg blevet overbevist af det, jeg har læst om emnet, 
om at de er af ikke-jordisk oprindelse, og at de ikke 
er naturfænomener, så som meteorer, etc. men styres 
af intelligensvæsener. Fra mit synspunkt er det lige¬ 
gyldigt, om de kommer fra vort solsystem eller fra 
et sted udenfor det, fra stjerneregionerne. Det, som 
hovedsageligt interesserer mig, er det faktum, at de 
ikke tilhører vor jord, men kommer fra kosmiske 
egne. Jeg ved, der er en hel del skepsis angående 
realiteten af de flyvende tallerkener, men skepsisen 
skyldes hovedsageligt forudindtagethed, uvillighed 
til at tro noget, som går imod vore opelskede syns¬ 
punkter, eller som er ubehageligt. Mr. Waveney 
Girvan har behandlet det meget fint i sin bog. Un¬ 
dertiden udarter denne skepsis sig således, at man 
forkaster vidnesbyrd, som selv retten ikke ville tøve 
med at anerkende som pålidelige. Capt. Ruppelt, 
som i to år havde tjeneste i det amerikanske luft¬ 
våbens special afdeling for flyvende tallerkener, ret- 
ter en skarp kritik mod statstjenestemændene og an¬ 
dre for denne skepsis: 

„Den megen tale om ordet „bevis“ kan forenkles 
til eet spørgsmål: Hvad er et bevis? Skal et UFO 
lande ved Pentagon flodens udspring i nærheden af 
Generalstabens kontor? Eller er det et bevis, når en 
radarstation på Jorden opfanger et UFO på skær¬ 
men, sender en jetjager op for at standse det, og 
jetpiloten ser det, og indstiller sit radarapparat, kun 
for at se UFOet fare bort med fænomenal fart? Er 
det bevis, hvis en jetpilot skyder på et UFO. — Og 
holder fast ved sin historie, selv for en krigsret . ?“ 

Undertiden antager skepsisen mere aggressive for¬ 
mer. Mr. Waveney Girvan siger i sin bog: 

„Modarbejdningen af dem, der tror på flyvende 
tallerkener har en mere aktiv form i De forenede Sta¬ 


ter, end den har i England. I 1951 skrev Geral 
Heard for at fortælle mig, at han var stødt på et 
bevis på indblanding i brevene fra de mennesker, 
som korresponderede sammen om dette emne. I 
1953 blev Det Internationale Flyvende Tallerken 
Bureau (en uskyldig, civil forening, grundlagt af 
Mr. Albert K. Bender i Brigdeport, Connecticut, i 
den hensigt at ordne og undersøge tallerken-rappor¬ 
ter) lukket under de mest mystiske omstændighe¬ 
der og under trusler fra bestemte mennesker, hvis 
identitet, Mr. Bender var uvillig eller ikke i stand 
til at røbe. Den 17. december 1953 fik George 
Adamski besøg af tre FBI-mænd, som forhørte ham 
temmelig indgående angående et radio-interview, 
som han havde den 7. december i Los Angeles. Ef¬ 
ter dette havde der været en del telefonopringnin¬ 
ger til hovedkvarteret i Washington D.C. Adam¬ 
ski fik besked på at tie stille og ikke omtale rege¬ 
ringen eller nogen af dens afdelinger. Han fik end¬ 
videre at vide, at der, på grund af denne udsendel¬ 
se, var blevet underskrevet en arrestordre mod ham 
af rigsadvokaten, og at han ville blive arresteret, 
hvis det skete igen. 

Grunden til dette var sandsynligvis, at autorite¬ 
terne i Washington var blevet bestormet med fore¬ 
spørgsler på grund af den, næsten samtidige, udsen¬ 
delse af Keyhoe's „Flyvende tallerkener fra verdens- 
rummet“ og Adamski’s „Flyvende tallerkener er 
landet“, og at regeringen ønskede et pusterum. 

Denne formodning blev bekræftet af „Washing¬ 
ton Daily News“ fra 13. januar 1954, hvori det 
blev meddelt, at lederne ved luftstyrken „havde rul¬ 
let et messing-tæppe ned“ for ATIC, hvor flyvende- 
tallerken-rapporter blev undersøgt. 

Endnu værre end disse tilfælde af trusler og 
skræmmebilleder var suppressio veri (undertrykkel¬ 
se af sandheden) og suggest i o falsi (falske oplys¬ 
ninger), som autoriteterne tog tilflugt til i rappor¬ 
terne angående flyvende tallerkener. Et meget ube¬ 
hageligt tilfælde af denne art hændte fornylig i 
USA. Jeg gengiver nedenstående en rapport, som 
den var offentliggjort i „Flying Saucer Review“: 

Et godt billede af USAFs politik angående rap¬ 
porterne om UFOerne i årenes løb, vises af en 
UFO-begivenhed den 24. februar 1959- En af ho¬ 
vedobservatørerne til dette fænomen var kaptajn 
Killian, som fløj for American Airlines. Uden mel¬ 
lemlanding var hans maskine på vej fra Newark, 

New Jersey til Detroit, Michigan. Om aftenen den 
24. februar kl. 20,45, da maskinen var over Philips- 
burg, Penn., observerede han tre strålende oplyste 
genstande, som fulgte efter hans maskine. De fulgte 
den i ca. 35 eller 40 min. og blev ikke alene obser¬ 
veret af mandskabet og de 35 passagerer, men også 
af 5 andre maskiner og talrige mennesker på jorden 
langs ruten. Udførlige detailler angående denne be¬ 
givenhed blev givet i en 22 sider stor rapport sam¬ 
let af „Uidentificerede Flyvende Genstandes -Un 
dersøgelseskomité“ i Akron, Ohio. — NICAP har 
også grundigt kontrolleret kendsgerningerne fra 
denne observation, og således har vi her en begi¬ 
venhed, hvorom vi har den bedst mulige, pålide¬ 
lige oplysning. Arkiverne i Akron-komitéen inde¬ 
holder underskrevne beretninger fra adskillige jord¬ 
observationer. Angående observationen kan man 
med rimelig grund slutte, at vidnernes antal og 
karakter borger for det oplyste. 

Skønt luftvåbnet ikke havde fået ret stor første¬ 
håndsoplysning om denne begivenhed, udsendte de 
tre officielle forklaringer på tre forskellige dage og 
med tre fuldstændig modstridende oplysninger. 

Som en kommentar til disse såkaldte forklaringer, 
sagde kaptajn Killian: 

„Jeg er ligeglad med, hvad luftvåbenet siger. Gen¬ 
standene, jeg så, fløj med 200 miles i timen og var 
bestemt ikke almindelige luftfartøjer. Hvis luftvå¬ 
benet ønsker at tro det“, tilføjede han, idet han 
hentydede til „påfyldningsteorien“, „bliver det dets 
egen sag. Men jeg ved, hvordan en B 47 ser ud, og 
jeg ved, hvordan en KC-97 tanker (påfyldningsfar¬ 
tøj) ser ud. Yderligere ved jeg, hvordan de ser ud, 
når de er i virksomhed om natten. Og det var ikke 
det, jeg så“. Killian påstod, at dette var luftvåbe¬ 
nets tredje forklaring på hans observation, helt mod¬ 
stridende med de andre og meget utilfredsstillende. 

Denne begivenhed fik et efterspil, som er endnu 
mere interessant. Kaptajn Killian fik mundkurv på. 
Autoriteterne lagde pres på The American Airlines, 
som var kaptajn Killians arbejdsgivere, og han blev 
gjort tavs. 

„Kaptajn Killian diskuterer ikke mere observatio¬ 
nen af de tre ukendte genstande. Efter de første be¬ 
retninger i aviserne, som afslørede tydelige fejl i 
luftvåbnets forklaringer, blev mundkurven hurtigt 
taget i brug. American Airlines blev, efter luftvåb¬ 
nets krav, nødt til at bringe Killian til at tie. De¬ 


res forklaring var, at et godt forhold til den offi¬ 
cielle verden måtte opretholdes, koste hvad det ville. 
Derfor blev han anmodet om ikke mere at tale om 
et sådant emne“. 

Talrige eksempler som dette kan noteres, hvor 
autoriteterne undertrykker kendsgerningerne og gi¬ 
ver alle mulige fantastiske forklaringer. Det ville 
ikke have gjort så meget, hvis de flyvende taller¬ 
kener havde været et rent naturligt fænomen. Men 
de er ikke naturfænomener, men er noget, som brin¬ 
ger et budskab, som er af enorm betydning for men¬ 
neskeheden, nemlig en ny tidsalders begyndelse, som 
bedst kan benævnes som Den Kosmiske Tidsalder, 
en tidsalder som giver umådelige løfter for den men¬ 
neskelige race. 

Og hovedformålet med denne artikel er det, 
at henlede opmærksomheden på dette og i forbifar¬ 
ten påpege den store uret, som bliver begået mod 
menneskeheden, ved at forholde den en kundskab, 
som radikalt ville forandre dens syn og revolutio¬ 
nere dens levevis og samfundets hele struktur. 

Der kan ikke herske nogen tvivl om, at vor nu¬ 
værende civilisation har udtømt sig selv. Den har 
vist sin åndelige fallit i de stadige konflikter na¬ 
tionerne og racerne imellem, og truslen om krig 
hænger ligesom Damokles-sværdet over dens hoved. 

Her giver Sri Aurbindi’s filosofi os det rigtige 
perspektiv, for han fortæller os, at den nuværende 
civilisation, som kan karakteriseres som en åndelig 
civilisation, ikke er den højeste, den menneskelige 
race kan nå, og at de evige stridigheder, som er 
denne civilisations sørgelige karakteristik, er tegn på 
dens udmattelse og klart viser, at tiden er inde til at 
en højere civilisation tager dens plads. 

De flyvende tallerkeners eksistens kundgjorde 
slutningen på den mentale civilisation og begyndel¬ 
sen til en højere sammen med den nye tidsalder. — 
Denne tidsalder er Den Kosmiske Tidsalder, og 
tilsynekomsten af de flyvende tallerkener forkynder 
dens frembrud. Den giver en radikal forandring i 
vort mentale syn. Vi er end ikke internationale i 
vor opfattelse. Vore nuværende disharmonier og 
konflikter er tilstrækkeligt bevis på det. Men men¬ 
nesket skal ikke alene være internationalt, men også 
kosmisk indstillet. Dets udvikling behøver det, — 
dets fremtid kræver det — dets skæbne fordrer det. 

Den kosmiske etape er sikkert ikke det højeste, 
mennesket kan nå. Det skal måske løftes til et end- 

nu højere stade. — Det er ikke menneskets bestem¬ 
melse at forblive, hvor det er, — men at stige 
højere og højere, — og der findes ikke den top, 
hvortil det ikke kan nå, — dette er Sri Aurobindos 
budskab. 

Tilsynekomsten af de flyvende tallerkener er be¬ 
vis på sandheden i dette budskab. Det viser, at når 
menneskets mentale stadium har spillet fallit, må 
mennesket være rede til at tage et stort spring frem¬ 
efter. 

Dette store spring fremad betyder, at det når det 
Kosmiske Plan. Gita har vist i det 11. kapitel, hvor 
vigtigt det er for menneskets åndelige ophøjelse. 
Arjunas undervisning var ikke komplet, før han så 
Herrens Kosmiske Skikkelse. At denne er meget 
forskellig fra den menneskelige eller den jordiske 
skikkelse vises deraf, at Arjuna skælvede ved synet 
af den, og han bønfaldt Herren om, at denne ville 
genantage sin menneskelige skikkelse: 

„Jeg har set det, som ingen før har set. Mit hjer¬ 
te er glad, dog er jeg bange. Vis mig, oh Gud, 
Din anden skikkelse igen. — Barmhjertighed, oh, 
Gudernes Gud, alle verdeners hjem“. 

Og Herren antog atter sin menneskelige skikkelse 
for at fjerne hans frygt. 

Arjunas frygt skyldtes, at han var vant til livet 
i isolation, som er et andet ord for egoisme. Som jeg 
har sagt andetsteds: 

„Helbredelsen for egoisme og indbildskhed hos 
Arjuna kan kun komme, hvis han virkeliggør sin 
kosmiske baggrund. Han skulle ikke skille sig ud 
fra den vældige, kosmiske orden, som han selv er 
en del af. Kun ved at forstå sin enhed med den 
kosmiske orden, kan han opfylde sin mission“. 

Ikke alene Gita, men hele vor gamle litteratur er 
gennemtrængt af den tanke, at for at opfylde sin 
mission må mennesket forstå sit kosmiske Jeg. — 
F. eks. i Rigvedaen, i den berømte Gayatri, som 
Rabindranath i sin berømte fortolkning af denne 
mantra, i afhandlingen: „Dharmas simple ideal“ an¬ 
modes vi om at erkende vor enhed med hele uni¬ 
verset. Vi citerer digterens ord: 

„På denne måde anmodes den sande Arya til i 
det mindste een gang daglig at anbringe sig midt 
mellem Solen, Månen og Stjernerne og erkende sin 
afgørende harmoni med hele universet. Og når han 
gør dette, bedes han fremsige ordene: „Vi betragter 
Gud Savitas strålende lys“. 


Men efter hvilket princip skal vi betragte dette 
strålende lys? Hvad er det for en tråd, der forbin¬ 
der os med Universets Herre? Svaret er givet i den 
afsluttende del af verset: 

„Gid han ville lede vor fornuft“. — Det er gen¬ 
nem vor forstand, vi skal betragte Ham. Ordet „for¬ 
stand" skal imidlertid ikke opfattes for snævert. 
Det betyder ikke logisk ræsonnement, men den høje¬ 
re erkendelse, som er den eneste vej, gennem hvil¬ 
ken vi kan få adgang til universets endelige myste¬ 
rium. Digteren slutter: 

„Udenfor, universet, og indvendig, min forstand 
— disse to er tilkendegivelser af den samme kraft. 
Når jeg ved dette og forstår, at jeg på den måde 
har et intimt forhold til universet med min ånd, og 
min ånd med Sachidananda, får jeg frigørelse for 
al smålighed, egenkærlighed, frygt og sorg“. 

Opstigningen fra det jordiske til det kosmiske 
plan giver en grundig ændring i den menneskelige 
bevidsthed. Ikke alene bliver vi i stand til at forstå 
vort slægtskab med hele universet, men det hjælper 
os også til at skabe en bedre international bevidst¬ 
hed. Med Den Kosmiske Sfære som større baggrund, 
vil vi se de internationale problemer i det rette per¬ 
spektiv på samme måde, som når vi på toppen af 
et bjerg bedre kan se dalen, end når vi er nede i 
selve dalen. Det er derfor nødvendigt at stige til 
det kosmiske plan, når vi skal løse vore internatio¬ 
nale problemer. Derfor kan vi se, hvor tåbeligt, det 
er at udelukke alle oplysninger om de flyvende tal¬ 
lerkener, da kontakten med dem er den sikreste 
måde til at erhverve sig kosmisk bevidsthed. 

Hvorfor har man så meget imod at indrømme, 
at der findes højere væsener, som har opdaget hem¬ 
meligheden ved rumrejser og mange andre ting, 
som vi endnu ikke har fundet ud af? Sagen er i vir¬ 
keligheden meget, meget alvorlig. Det drejer sig om 
hele den menneskelig races skæbne. Medmindre der 
kommer en radikal forandring og forbedring i den 
menneskelige bevidsthed, er denne race dødsdømt, 
som alt tyder på, den er. Tiden er inde til en samlet 
optræden af alle nationer på vor planet og til at 
udsende alle de oplysninger, man har om de mærke¬ 
lige, flyvende genstande, som kommer hertil i tu¬ 
sindvis og bringer befrielsens budskab med sig. — 
Kun på den måde har vi en chance for at undslippe 
vor truende undergang. 

Dr. S. K. Maitra, Cap. Indien. 

Oversætter: Jacob Jensen. 

Mars 

Forord: SUFOl har gang på gang bragt stof 
om de nyeste astronomiske opdagelser og teo¬ 
rier. Vi har tidligere i såvel små som store 
indlceg behandlet spørgsmålet om liv på de 
øvrige planeter. Da en stor part af bladets læ¬ 
sere sandsynligvis ikke har stiftet bekendtskab 
med detaillerne i dette stofområde, vil vi her 
bringe den vigtigste af teorierne om mårs. 
(sammendrag fra „Liv på andre planeter 44 af 
L. Golosnitsky, Moskva, 1955). 

Er der liv på andre planeter? 

Dette spørgsmål er ét af de dybeste og mest kom¬ 
plicerede, der optager den menneskelige hjerne. — 
Selv de nærmeste planeter er skilt fra Jorden af en 
ørken af tomt rum. Er det muligt med sikkerhed 
at antage eksistensen af liv på et himmellegeme, 
der er millioner af kilometer borte fra Jorden? 

Dette yderst vanskelige problem, som man en¬ 
gang troede uløseligt, er fornylig blevet løst af en 
sovjetisk videnskabsmand — Gabriel Adrian Tik¬ 
hov. Som resultat af han arbejder inden for mu¬ 
rene i Alma Ata observatoriet fødtes en ny viden¬ 
skab, astronomisk biologi eller — kort sagt — 
astrobiologi. 

I biologien bærer en levende substans’ kemiske 
reaktioner mod omgivelserne navnet stofskifte. Lad 
os tage en sten. Den har ikke nogen udskiftning af 
stof med omgivelserne. Tværtimod! Jo bedre, den 
er isoleret fra omgivelserne — d.v.s. fra vandets, 
atmosfærens og temperaturforandringernes påvirk¬ 
ning, jo længere vil den holde sig intakt. En le¬ 
vende organisme er i vedvarende gensidig aktivitet 
med omgivelserne — den spiser, absorberer vand og 
ånder. Den opbygger sin krop af de assimilerede 
stoffer og afgiver det, som er forbrugt og overflø¬ 
digt. Som et resultat af stoffernes vedvarende om¬ 
skiftelse, vokser organismerne og udvikler og for¬ 
merer sig. Disse biologiske processer: vækst, udvik¬ 
ling og formering, adskiller en levende substans fra 
dødt stof. 

Hvilke betingelser er nødvendige for liv? 

Først bør temperaturen på planeten ikke være for 
høj eller for lav. Både kraftig kulde og kraftig 
hede er farlige for de proteiner af hvilke planters 
og dyrs legemer er bygget. 


For det andet må planeten have vand. Vand er en 
vigtig del af enhver organisme. Transporten af næ¬ 
rende substanser og forskellige vitale processer sker 
ved hjælp af vand. 

For det tredje må planeten have et lufttæppe — 
en atmosfære. Luften er hovedsagelig nødvendig, 
fordi det atmosfæiske tryk holder vandet i flydende 
tilstand. 

Dette er de tre betingelser, der er nødvendige for 
liv, altså: en passende temperatur — ikke for høj 
eller for lav — og tilstedeværelsen af luft og vand. 

Mars ligner i mange henseender Jorden. Den dre¬ 
jer sig om sin akse på 24 timer og 37 minutter. 
Dens dag er kun lidt længere end den jordiske dag. 
Den har forskellige årstider — ligesom på Jorden 
skifter vinterkulde med varme forårsdage. Så føl¬ 
ger sommeren efter foråret, og efteråret afløser som¬ 
meren. Hver årstid er imidlertid dobbelt så lang 
som på Jorden. Mars har vand og luft. 

Men der er mange forskelle mellem de fysiske 
forhold på Jorden og Mars. Mars modtager min¬ 
dre sollys og varme. Dens diameter er halv så stor 
som Jordens. Dette afgør de fysiske forhold på pla¬ 
neten — der er lavere temperatur på Mars end på 
Jorden, og luften er tyndere. 

Universets materielle ensartethed 
giver lov til at tro, at der ligeledes er radioaktive 
stoffer i opbygningen af Mars, og at de fandtes i 
større overflod for milliarder af år siden end nu. 

Kernefussionsenergi havde dengang opvarmet pla¬ 
netens skal, som resulterede i en voldsom vulkansk 
aktivitet. 

Månens overflade fortæller os, hvor voldsomt den 
vulkanske aktivitet manifesterede sig, selv på de 
små planeter, på deres tidlige udviklingstrin. Skal¬ 
len på denne Jordens lille satellit er til overflod 
dækket af kratere og bjerge, revner og kløfter. Alt 
dette er resultatet af tidligere vulkansk aktivitet. 
Under vulkanske udbrud udslynger en planets in¬ 
dre damp og kultveilte. Kultveilte spiller den sam¬ 
me rolle som glasset på et drivhus — den konser¬ 
verer varmen på planetens overflade. 

Altså har Mars i den fjerne fortid haft et fug¬ 
tigt, varmt klima. Det var dengang, livet skulle 
være opstået på naturlig måde. Derfor udviklede 
den organiske verden på Mars sig i fortiden under 
et varmt klimas betingelser. 

Obeservationer af Mars er meget vanskelige på 

grund af den mægtige afstand mellem den og Jor¬ 
den. At skelne mindre detailler på planetens lille 
skive gennem teleskoper kan gøres med stort be¬ 
svær i sjældne minutter, hvor der er forholdsvis ro 
i jordatmosfæren. I dette tilfælde hjælper kraftig 
forstørrelse ikke. Med en forstørrelse på 1800 gan¬ 
ge vil planeten ses meget dårligere end med en for¬ 
størrelse på 800 gange. Selvfølgelig vil skiven blive 
større, men den vil miste sin glans — og vibratio¬ 
nerne i Jordens atmosfære vil få dens små detailler 
til at skælve og falme. 

Videnskabsmænd har siden sidste århundrede prø¬ 
vet at finde en måde, hvorpå de kunne forbedre 
Mars’ tydelighed. G. A. Tikhov har haft held til at 
løse dette problem. Han er begyndt at bruge lys¬ 
filtre til observationerne. Disse er glasplader af for¬ 
skelligt varierende kulører, gennem hvilke det tele¬ 
skopiske forstørrede billede af planeten bliver un¬ 
dersøgt. 

Lysfiltre gør det muligt at observere overflade¬ 
detailler på planeten med lysstrålerne af én bestemt 
kulør. De styrker kontrasten mellem forskelligt far¬ 
vede formationer og forbedrer tydeligheden af de 
svagt farvede og svagt oplyste detailler. 

F. eks. formørker rødlysfiltret betydeligt de grøn¬ 
lige pletter i „havene“, som træder tydeligt frem 
mod kontinenternes lyse baggrund. Det forbedrer 
tydeligheden af „kanalerne“ — de mystiske, tynde 
linier, som dækker Mars’ overflade. Hvis vi om¬ 
skifter det røde filter med et grønt, vil vi se nye 
formationer, der hidtil ikke har været til at skelne 
— hvide streger, der langsomt glider hen over pla¬ 
netskiven i forskellige retninger og somme tider 
strækker sig ud over skivens kant. Dette er skyer, 
der langsomt flyder i luften over Mars’ sletter. 

Foruden at forbedre planetens overfladedetaillers 
tydelighed er lysfiltrene i stand til præcist at af¬ 
gøre tingenes farvetoner. F. eks. syner alle grønne 
objekter — set gennem et grønt glas — meget lyse, 
røde objekter mørke og hvidt som grønt. 

Ved at observere et objekt succesivt gennem for¬ 
skellige lysfiltre kan dets farve afgøres uden fejl. 
Og da hver substans har en bestemt karakteristisk 
farve, gør lysfiltre os i stand til, med stor sand¬ 
synlighed, at afgøre hvilke stoffer, de forskellige 
formationer på Mars’ overflade er dannet af. Så¬ 
ledes er det f. eks. ved hjælp af lysfiltre blevet 
bekræftet, at Mars’ polarkapper er sammensat af is 


og af sne, og at de orangerøde „fastlande“ er sand¬ 
lerssletter, der ligner „det røde sand“ i visse ør¬ 
kener i Centralafrika. 

Overfladen på Mars er betydelig jævn. Vi kan 
ikke se nogen bjergkæder på den — og dens mæg¬ 
tige ørkener er ikke afbrudt eller inddelt af bjerg¬ 
kæder. Det er kun på visse steder — i den nord¬ 
lige halvkugles ørken og nær Sydpolen, at vi gen¬ 
nem teleskopet kan se skinnende hvide pletter. Det 
er evig sne, der skinner i solen på toppen af en¬ 
somme bjerge. 

Ilvad antyder Mars’ jævne overjlade? 

For det første, at de processer, der danner bjer¬ 
ge, for længst er standset på planeten. For det an¬ 
det. at vulkanerne og bjergene, som må have vist 
sig på de tidlige trin i planetens udvikling allerede 
er blevet ødelagt af erosion og vind i løbet af 
hundrede af millioner af år. 

Hvis Mars i fortiden kun har haft lidt vand, og 
luften har været meget tynd, kunne udjævningspro¬ 
cessen ikke have været fremskredet så vidt. 

Månen har kun beholdt sporene efter ældgam¬ 
mel vulkanaktivitet, fordi den savner et tæppe af 
vand og luft. 

På Mars ser vi et helt andet billede. Dens jævne 
overflade fortæller os om planetens svundne tider, 
hvor den havde vand i overflod og luften var tyk¬ 
kere og fugtigere end nu. 

Langsomt, men sikkert jævnede vand og vinde 
marsbjergene, ødelagde klippeformationerne og om¬ 
dannede dem til sand og lerstøv. 

Polarkappernes tykkelse er ukendt. De er ikke 
bare frost, som nogle videnskabsmænd mener. Om 
foråret ville frost være fordampet op i atmosfæren 
uden at fugte jorden, og dog ser vi faktisk, at en 
betydelig del af jorden gøres våd. Rundt om sne¬ 
kappens smeltende kanter dannes et mørkt bånd, 
som må være et par snese kilometer bredt. Dette 
er marsjordbunden, der bliver mørk, idet den absor¬ 
berer smeltevandet fra sneen. 

Er der ilt i marsatmosfæren, som er nødvendig 
for, at dyr og planter kan ånde? Ja, men meget 
lidt. Men der er dobbelt så meget kultveilte som 
på Jorden. Denne opdagelse blev gjort i 1947, og 
den har vigtig betydning for løsningen af proble¬ 
met om liv på Mars. Kultveilte er trods alt plan¬ 
ternes føde. 

Når jordplanter har kunnet tilpasse sig til en 

streng kulde og temperaturforandring, må Mars-ve- 
getationen have tilpasset sig til planetens strenge 
klima i løbet af dens historiske evolutionsproces. 
Altså er planteliv sandsynligt på Mars. Men er der 
nogen fænomener på denne planet, som antyder, at 
vegetation virkelig eksisterer på Mars? Ja, det har 
man observeret. 

Dette er, hvad videnskabsmanden N. P. Baraba- 
shev skriver i sin artikel: „Liv i Universet": 

„I øjeblikket tiltrækkes astronomernes opmærk¬ 
somhed hovedsagelig af „havene" og „kanalerne" 
på Mars. Observationer af et antal astronomer — 
deriblandt G. A. Tikhov og mig selv — viser, at 
nogle pletter meget ofte klart har vist et grønligt 
og blåt skær. Der er pletter, som bliver grønne om 
foråret, gule om sommeren og endelig går over i 
grålige toner. Nogle pletter forbliver grønne som¬ 
mer og vinter. Af disse observationer kan man dra¬ 
ge den antagelse, at Mars har en vegetation, som 
bliver gul om sommeren — og måske noget stedse¬ 
grønt, ligesom vore nåletræer". 

Fortsattes. 

UFO iagttaget i lav højde 

(Ought to be tran slated). 

Af B. V. Wilson. 

Mr. Ray Hawks, boende 29. Street nr. 2430 i 
Boulder, Colorado, arbejder for firmaet „Nathan 
Allen Trucking Company", der har domicil oven¬ 
nævnte sted. 

Den 11. august 1960 arbejdede Hawcks med en 
traktor på et ensomt sted ca. 3 km syd for Bucking- 
ham Parks, 11 km nord for og 3 km vest for byen 
Boulder. (NV for byen Denver). Klokken var ca. 
15,10. 

Pludselig hørte Hawcks over sig en dæmpet de¬ 
tonation. Han så op mod himlen og så kort efter 
et skiveformet objekt falde lodret ned udfra en sky 
og standse ca. 60 m over jordoverfladen. Afstanden 
fra Hawks til genstanden var ca. 200 m. Ved den 
pludselige opbremsning i styrtet vaklede objektet 
lidt, som om det „stabiliserede sig selv" (Hawks 
egne ord). Bevægelsen mindede om en mønt, som 
kastes på et bord og derpå svinger lidt rundt in¬ 
den den ligger stille. 

Objektet så ud som to sammenføjede konkave 
skiver. Højden var på det højeste sted ca. l/5 af 


diameteren. Objektets farve mindede om grumset 
aluminium, hvorved overfladen fik et fløjlsagtigt 
udseende. I periferien — en smule fra kanten og 
indefter — var anbragt et antal skinnende metal¬ 
plader med kort afstand. Disse metalplader var syn¬ 
lige på objektets underside, da det faldt ned fra 
skyen, og de blev synlige på overfladen, da objek¬ 
tet stod stille i luften. En af disse plader afgav en 
meget lys „kongeblå" røg (Hawks egne ord), som 
på en måde sivede ud fra randen. Hawks følte en 
slags brummen — som om en motor løb i tom¬ 
gang, og lyden kom fra objektets indre. 

Så skete noget usædvanligt: pludselig så han me¬ 
talpladen, hvorfra røg sivede ud, blive kippet om, 
som kanten vendte ind mod objektet, hvorefter hele 
metalpladen blev trukket ind i objektets indre. Her¬ 
efter var kun et langagtigt hul synligt. 

Dernæst så Hawks, at en ny plade blev skubbet 
på plads indefra, og han hørte et klik, da pladen 
faldt til rette i lukkemekanismen. Kort efter blev 
den pulserende brummen højere — akkurat som 
ved en elektromotor, der bringes op på et højere 
omdrejningstal — indtil den havde nået en meget 
høj frekvenstone. Indtil dette øjeblik syntes objek¬ 
tet at have været omgivet af et skinnende felt. 

Så steg objektet lodret op i luften, og det usæd¬ 
vanlige var, at det tilsyneladende straks opnåede sin 
fulde hastighed — ganske uden synlig acceleration. 
Det steg simpelthen med en yderst høj hastighed, 
indtil det forsvandt ud af syne. På dette tidspunkt 
var himlen blevet skyfri. 

Da Hawks så objektet første gang, betjente han 
netop kranen med jordgrabben. Da objektet kom 
nærmere, standsede traktorens motor. Hawks troede 
først, at han havde hævet grabben for højt, idet det 
tidligere ofte var sket, at motoren standsede, når 
grabben kom for højt op. Han greb derfor efter 
selvstarteren for atter at sætte motoren i gang, men 
selvstarteren var fuldstændig død. På spørgsmålet 
om han havde følt angst, svarede Hawks: „Nej, det 
mærkelige var, at jeg havde en udpræget følelse af 
fred og tilfredshed. Jeg sad ganske roligt på min 
traktor og havde ikke det fjerneste ønske om at 
stige ned og gå nærmere til objektet eller overho¬ 
vedet foretage mig noget". 

Hawks anslår, at objektet stod stille i ca. 15 min, 
mens den omtalte plade blev udskiftet. På grund af 
Hawks usædvanlige følelse kan han have bedømt 

tiden forkert, således at de 15 min. kan have været 
mindre eller mere. Hawks har endvidere fortalt, at 
følelsen af tilfredshed tilsyneladende forlod ham, 
da objektet var udenfor synsvidde. Han greb derfor 
atter selvstarteren. Den virkede og motoren gik 
straks igang. 

Følgeslutninger 

Mr. Hawks gjorde indtryk på Wilson som en me¬ 
get intelligent iagttager, der åbenbart har fortalt den 
rene sandhed. Han talte meget alvorligt om det 
hele, og Wilson troede på ham uden at føle den 
ringeste tvivl. 

Han er sandsynligvis det første menneske, som 
faktisk har overværet en „reparation** (?) på et i 
luften svævende UFO. Den detonation, som han 
først hørte, kunne muligt stamme fra den plade, 
som blev trukket ind i UFO’et. For at gennemføre 
denne reparation og udskiftning af pladen måtte 
UFOet gå ned og endda temmelig langt ned. Til 
dette formål havde man vel også udsøgt sig det ret 
ensomme område. 

Muligvis blev en eller anden slags stråle rettet 
mod Hawks, som bibragte ham følelsen af fred og 
tilfredshed. 

Normalt ville man vel vente, at enhver, som var 
iagttager til noget så usædvanligt, ville blive slået 
af angst. Man må gå ud fra, at enhver ville føle 
trang til enten at løbe bort fra stedet eller nærme 
sig objektet. Det er ligeud muligt, at objektets be¬ 
sætning har set ham og har besluttet at gøre ham 
ubevægelig så længe reparationen varede. Og de 
gjorde det på en så virkningsfuld måde, at de ikke 
derved skadede ham. 

Hawks må have befundet sig temmelig nært ved 
objektet, for ellers kunne han ikke have set, hvor¬ 
ledes metalpladen blev kippet og trukket ind i ob¬ 
jektets indre. Han må i virkeligheden have befun¬ 
det sig under 200 m fra objektet, da han på denne 
afstand næppe kunne have bemærket enkelthederne, 
med mindre objektet var større end han skønnede 
eller afstanden mindre end han troede. Eller metal¬ 
pladen var af en antagelig størrelse. I den tid, pla¬ 
den var borte, kunne han intet se i objektets indre. 
Objektets anslåede størrelse afhænger naturligvis ved 
alle UFO-observationer af iagttagerens evne til med 
nøjagtighed at kunne skønne over afstande. I dette 
tilfælde ville Wilson mene, at afstanden fra Hawks 
til objektet var mindre end 200 m, såfremt det vir¬ 


kelig havde en diameter på ca. 30 m. Ellers havde 
han næppe så klart kunnet se en udskiftning af 
pladen. Eller objektet har været større end 30 m, 
såfremt han virkelig befandt sig 200 m fra det. 

Hawks siger, at han vil mene, at objektet stam¬ 
mer fra en anden planet, fordi vi ikke her på Jor¬ 
den har noget, der uden varsel omgående kan opnå 
fuld hastighed. Enhver magt på Jorden, som ejede 
et sådan fartøj, ville kunne beherske verden, og 
de ville næppe være tavse herom. 

Det skal bemærkes, at skiven ikke på noget tids¬ 
punkt roterede synligt. Den „flagrede** heller ikke, 
da den standsede, som så mange skiver gør under 
horisontalflyvninger. Den pulserende brummen var 
til stede, således som det ofte er hørt, og stignin¬ 
gen i tonefrekvensen var til stede ved opstigningen, 
således som det er konstateret ved andre iagttagel¬ 
ser. Det synlige felt ved objektets start, som om 
natten kunne være synligt som en gløden, er åben¬ 
bart i dette tilfælde en varme-udstråling. 

Ved Wilsons samtale med Hawks forekom flere 
enkeltheder, som enhver, der ville finde på en hi¬ 
storie, næppe ville tænke over. 

Omtalen af traktorens krangrab, der havde ten¬ 
dens til at sætte motoren ud, er sikkert ret karakte¬ 
ristisk. 

Det væsentlige ved udskiftning af metalpladen, 
nemlig først kipningen, derefter indtrækning i ob¬ 
jektets indre og den påfølgende anbringelse af en 
ny plade, er en arbejdsgang, som vist nok for første 
gang er skildret. 

Wilson mener efter sin undersøgelse, at beret¬ 
ningen er nøjagtig og sand. 

APRO-bulletin } september 1960. 

Oversætter Siej. 

PANIK 

I løbet af de sidste seks måneder, har nærgående 
UFOer ført til en observatørs død og skræmt andre 
vidner i USA og Syd Amerika frygteligt. 

I Santa Rita, Venezuela, druknede en fisker, da 
han og hans panik-slagne kammerater sprang af 
bådene, fordi et enormt, glødende objekt nærmede 
sig. Det var den 6. oktober 1961 klokken ca. 2 3,00. 
Et mægtig UFO kom til syne fra nord, lysskæret 
fra det oplyste byen. Da det langsomt passerede 
tværs over Lake Maracaibo og kastede sit lysskær 





over fiskerbådene, sprang dusinvis af forfærdede fi¬ 
skere overbord. Een af dem, Bartolme Romero, 
sank under et vildt forsøg på at svømme i sikker¬ 
hed. De andre nåede strandbredden, lammede over 
den oplevelse, de havde været ude for. 

I Santa Rita betragtede ængstelige indbyggere det 
mærkelige objekt, som langsomt passerede over byen. 
UFOet var synligt i fem minutter, før det forsvandt 
i sydlig retning efterladende en rødlig udblæsnings¬ 
lignende hale. (Den langsomme proces udelukker 
forklaringer om, at det kan have været en ildkugle 
eller et meteor. Dette, tilsyneladende kontrollerede, 
plans oprindelse og hensigt er stadig ukendt). 

Endnu et skræmmende møde med et UFO — en 
30 miles „forfølgelse 44 — blev rapporteret af mr. 
og mrs. Richard DuBois, 13481 Shirley Street 
v Westminster, Californien. De var, om aftenen den 
21. oktober, på vej hjem fra ferie. De kørte ad 
vej nr. 60 i New Mexico. Landevejen var øde med 
undtagelse af deres vogn. Klokken var omkring 2,00, 
da „en skinnende hvid lyskugle 44 , kom farende ned 
på tværs af vognens retning, derefter sagtnede den 
farten, vendte om og fulgte langs vognen 44 . 

„Først troede jeg, det var en flyvemaskine, der 
nødlandede 44 , sagde mrs. DuBois, „men den mær¬ 
kelige „kugle 44 for op mod himlen igen 44 . 

DuBois’ formodning om, at det måske kunne 
have været en mærkelig refleks af månelyset, blev 
modbevist, da det strålende objekt igen kom faren¬ 
de ned og for afsted foran vognen, hvorefter det 
sagtnede farten og lod dem indhente det. 

„På det tidspunkt var vi virkelig bange 44 , beret¬ 
tede mrs. DuBois. Og deres ængstelse steg, da det 
mærkelige apparat pludselig delte sig i fire mindre, 
glødende objekter. Flyvende ved siden af vognen, 
holdt formationen trit med dem, indtil en service 
station viste sig forude, så steg de opad og for¬ 
svandt ud af syne. 

„Vi var så forfærdede, 44 sagde mrs. DuBois, „at 
min mand kørte med 100 miles fart til nærmeste 
by. Her spurgte vi, om der havde været nogen rap¬ 
porter om flyvende objekter, men folk lo blot ad 
os. De syntes det var morsomt, men vi var meget 
opskræmte 44 . 

Et andet UFO, som kom meget nær på en bil på 
en øde landevej, blev rapporteret både til AF og 
NICAP. Det skete den 19.—20. september i New 
Hampshire. Mr. og mrs. Barney Hili fra Ports- 


mouth kom kørende gennem en øde egn i USA, da 
de så et lysende objekt bevæge sig på himlen. Gen¬ 
nem en 7 x 50 kikkert kunne familien Hiil se et 
lysbånd, af konveks form, som om det kom fra 
kanten af en flad skive. Objektet syntes at rotere. 

Da UFOet kom imod dem, så de, at „båndet 44 
dækkede halvdelen af kanten, den anden halvdel 
var mørk, dette skabte en blinkende effekt, når 
UFOet drejede. Ca. 4 miles fra North Woodstock 
kom UFOet skråt ned foran vognen og holdt sig 
svævende 80—100 fod over jorden. 

Det roterede ikke mere, og „båndet 44 afslørede 
sig nu som et blå-hvidt fluorescerende lys, som 
strømmede ud gennem en række vinduer. På hver 
side af UFOet var et rødt lys. 

Stadig i forventning om en fornuftig forklaring 
— f. eks. at objektet måske var en usædvanlig he¬ 
likoptertype — gik mr. Hili ud af vognen. Han så 
UFOet krænge over og langsomt komme ned imod 
sig. 

(Det næste afsnit af rapporten, som indeholder 
et resume af Hilis forklaring om den opfattelse han 
havde af, at væsener af en eller anden art bevægede 
sig ved vinduerne, er endnu til undersøgelse. Mr. 
og mrs. Hiil er allerede blevet afhørt af Walter N. 
Webb, lektor i astronomi ved Hayden Planetarium, 
Boston, formand for vor underafdeling i Massachu- 
setts, Unit 1, og desuden af to elektro-ingeniører, 
som er tilknyttet NICAP. Rapporten bliver under¬ 
søgt, og resultatet vil senere blive offentliggjort). 

Ifølge mr. Hiil, blev der pludselig aktivitet bag 
vinduerne, da UFOet kom ned. Flere skikkelser sås 
fare omkring. Så begyndte de to røde lys at bevæge 
sig ud fra objekter. Hili så, at de var anbragt på 
enderne af spidse, finnelignende tingester, som gled 
udad fra UFOet. 

„På det tidspunkt befandt objektet sig i en højde 
af kun 50—80 fod 44 , berettede mr. Hiil. Dets nær¬ 
hed, og følelsen af at blive iagttaget og at han mu¬ 
ligvis var i fare slog ham pludselig med panik. Han 
sprang ind i vognen og „gav den gas 44 . Få øje¬ 
blikke senere hørtes en serie „summende 44 eller „pi¬ 
bende 44 lyde, som fik låget til bagagerummet til at 
vibrere. 

Næste dag aflagde mrs. Hili, efter råd fra politi¬ 
mesteren i Newton, Mass., rapport til Pease Air 
Force Bace om mødet, men hun undlod at nævne 
de formodede skikkelser. Hun meddeler, at en Af- 


officer spurgte hende ud, og udviste særlig inter¬ 
esse for de fremstrakt vinge-lignende finner. 

Senere, fortalte mrs. Hiil, ringede en Major Hen- 
derson fra Pease AFB, han fortalte hende, at sam¬ 
talen blev aflyttet, og bad om nærmere enkeltheder. 

Tidligere er befolkningen i Frankrig, Italien, In¬ 
dien, Venezuela, USA og andre lande blevet for¬ 
uroliget af UFOer, som er blevet iagttaget i lav 
højde, eller er rapporteret landet. 

I juni 1961 rapporterede den brasillianske presse, 
at færdselsbetjente flygtede hovedkuls fra deres pa- 
truljevogne, da et UFO kom lige direkte imod 
dem, mens de forsøgte at signalisere til det. En af 
betjentene måtte afholdes c fra at fyre n)od objektet. 

De tilfælde, hvor UFOer er kommet meget nær 
og har „signaliseret" til 'biier på øde landeveje, sy¬ 
nes at være steget i antal. Det ^behøver ikke at be¬ 
tyde andet end ubehagelig, nærgående iagttagelse 
— der har ikke været udvist fjendtligheder — men 
alligevel viser disse tilfælde faren for panik af frygt 
for det ukendte. Dette er endnu en grund til at op¬ 
høre med hemmelighedsfuldhed om UFOerne. Hvis 
der ikke er nogen grund til frygt, burde alle kends¬ 
gerninger, som beviser dette, offentliggøres. 

(N1CAP feb. 1962) L.C. 

Selvom Solens overflade er relativ rolig, foregår 
der hver eneste sekund i dens indre eksplosioner sva¬ 
rende til sprængkraften af millioner af brintbomber, 
oplyste astronomen Donald H. Menzel fra Harvard 
observatoriet på et møde i New York, hvor et stort 
antal videnskabsmænd fra mange lande er samlet for 
at drøfte spørgsmål som Solens virkninger på Jordens 
klima. 

At virkningerne af disse voldsomme eksplosioner 
ikke kan spores på Solens overflade, skyldes dette 
himmellegemes enorme størrelse. De umådelige 
mængder af gasarter, der omgiver Solens indre, ab¬ 
sorberer rystelserne, hvortil kommer, at den energi, 
der frigøres i solkernen, er ca. 50 millioner år om at 
nå ud til overfladen, hvor den manifesterer sig i 
form af stråling — herunder lysstråling. 

Mr. Menzel oplyste videre, at solpletterne, der en¬ 
gang blev anset for at være stormområder, tværtimod 
er rolige områder, i hvilke kæmpemæssige magnetiske 
felter forsøger at fastholde solgassen inden for deres 
områder. 


Af andre interessante indlæg kan nævnes den un¬ 
garske videnskabsmand L. Egyed’s bevisførelse for, 
at der består en forbindelse mellem Jordens magne¬ 
tiske aktivitet og jordoverfladens temperatur. Jo stør¬ 
re den magnetiske virksomhed er, desto højere bliver 
temperaturen. 

Mange mennesker er så glade for deres 
hov ed e, at de ikke nænner at bruge 
det! 

Ought to be translated 

„GEVIRER ØNSKES" stod der i en tidsskrift¬ 
annonce, indrykket af dr. Ernest C. Anderson ved 
Los Alamos’ biomedicinske forskningsgruppe. Han 
ønsker hjorte- eller elggevirer, og han beder evt. 
reflektanter opgive år og sted. 

Disse data har stor betydning for ham. Dr. An¬ 
derson samler nemlig ikke på gevirer som hobby, 
men fordi de optager radioaktivt nedfald. På sam¬ 
me måde som ben består nemlig hjorteslægtens tak¬ 
ker hovedsageligt af kalk, og radioaktivt strontium 
opfører sig kemisk på samme måde som calcium. 
Dyrene får strontium i sig, når de æder, og de op¬ 
lagrer det bl. a. i gevirene. 

Hos mennesker, som modnes langsomt, bygges 
skelettet op lidt efter lidt, kun en ubetydelighed i 
løbet af et år. Menneskets benbygning vil derfor 
vise gennemsnittet af strontium, fordelt over en år¬ 
række. Men en hjorts gevir f. eks. „skyder" nye 
„skud" hvert år. Det kan derfor levere et calcium- 
strontium-koncentrat, der afspejler det radioaktive 
nedfald i vedkommende år, oplyser „Time". — Og¬ 
så engelske videnskabsmænd samler gevirer, især fra 
de skotske øer, hvor græsset er forholdsvis rigt på 
radioaktivt nedfald som følge af den megen regn. 

I „Nature" offentliggør således to videnskabs¬ 
mænd fra Royal College of Science i Glasgow en 
rapport om et gevir fra 1957, der stammede fra 
øen Islay. Det viste sig at indeholde 126 mikromi- 
krokurier radioaktivt strontium pr. gram calcium. 
De lagde et tværsnit af hjortetakken på en røntgen¬ 
film i 82 dage, og udstrålingen var stærk nok til, 
at den tog et klart billede af sig selv! En hjorte¬ 
tak, der havde „groet" på samme sted i 1952, før 
H-bombeprøverne, viste en radioaktivitet på kun 
11,2 mi kromikrokurier. 

Dansk Handelsblad, 6. juli 1962. 






